text:
جلال ساهرین ایزلری
ولاکن اونون شعرینده، جلال ساهرین بوراخدیغی درین ایزلری انکار ائتمک اولماز. دئدیگیم کیمی او حتی اؤز شعر تخلص آدینی جلال ساهردن آلمیشدیر.
حبیب ساهرین جلال ساهر ایله مناسبتینده بیر مسألهده چوخ ماراقلیدیر. اودا بو کی او، فرانسه شاعرلری، عرب شاعرلری و فارس شاعرلرینین شعرلریندن ترجمهلر ائتمهسی ایله یاناشی بیر چوخ عثمانلی و تورک شاعری، مثلا احمد هاشم، جناب شهاب الدین، توفیق فکرت، ناظم حکمت و باشقالارینداندا بیر چوخ شعرلر سئچیب فارسجایا منظوم ائتمیشدیر.[1] اما جلال ساهردن من هئچ بیر ترجمهسینه راستلامادیم. بونون آنلامینی بلکه بئله ایضاح ائتمک اولارکی او، بورادا اؤزونو جلال ساهر سانیردی و اصلینده اونون آذربایجان تورکجهسینده و فارسجادا دیلی حساب اولوردو، اودورکی ترجمهیهده احتیاج گؤرموردو. بونا گؤرهده من فکر ائدیرم کی او،جلال ساهرین بعضی شعرلرینی، فارسجادا یئنیدن قوشموشدور. فارسلار دئمیشکن «بازسرایی کرده است.» مثلا «غروب در دریا» شعری:
به سوی غرب، در آنجا که دامن دریاست،
به رنگ زرد، یکی نیمدایره پیداست.
اگرچه بیفرّ و کمرنگ و کم فروغ است آن،
چو شمع، اشعهی زرین پراکند هر آن.
که ابرها همه رنگ طلا به خود گیرند،
شکوفههای طلایی در آب بشکوفند.
* * *
به روی پردهی دریا، ز آسمان کبود،
همه بریزد نور تر طلا آلود.
در این میان که جهان فسرده بس زیباست،
زوال روز تموز و غروب در دریاست . . .
(اساطیر، ص 32)
و یا «غروب در صحرا»:
به زیر قبهی سربی آسمان، اکنون،
به روی بادیه، اندر کرانهی هامون،
فتاده شعله به دامان باختر، کم کم،
بگفتی آتش افتد به پهنهی عالم.
* * *
هوا گرفته و گرم است و راه خاک آلود،
غبار تیره بخیزد، چو موجهای دود.
به ریگهای برافروخته، گدازد نور،
ردای تیره بپوشد کرانههای دور.
درون شعله رود اهل قافله، ناگاه،
ز دور جلوه نماید چو سایههای سیاه . . .
(اساطیر، ص 32)
و یا «لیریک شعرلر» کتابیندا یازدیغی غروب ایله علاقهدار شعرلر:
آلولانان غروب
دنیزده دالغالارین گوک، حریر ساچلارینی،
آلولانان و گولن بیر غروب اوخشارکن.
شفقده بیر سوروقوش، کهربایی رنگینده،
اوچاردیلار و اوچارکن، ایتردیلر گؤزدن.
فقط گونولده قالاردی، اوزاق افقلرده،
اوچان طیور یئرینده، دومانلی بیر پرده . . .
او پرده ده گؤرونردی سونوک خیالاتم،
که قوش کیمی سورونردی افقده، خون آلود!
یاواش- یاواش ارییرکن خیاللر هیهات!
گونشلی گونده اولوردی خیال تک نابود!
فقط افقده قالیردی قیزیللی بیر گوندن
ساری غروب و غروب فراق و درد و محن . . .
دنیزده دالغالارین سایهدار پردهسینی،
بالیقچی بیر قایغی پنجه سیلهییر تارکن:
خیالیمین گلو، اول گولعذار بد عهدی،
گؤرردیم همسر اولوب بیر یابانچییه عمداً!
قایق ایتردی نظردن، دومانلی ساحلده،
فقط گونولده قالیردی فجیع بیر پرده!
جلال ساهرین ادبی دوشونجه و شخصیتینی اوچ دورهیه آییرماق اولار:
الف. ثروت فنون (ان گنج شاعر) و سنتی شعرلردن اوزاق گزمه و اساس شعر موضوعونو «قادین» سئچمه مسألهسی.
ب. ادبیات جدیدهنین یئنی ادبی دالغالارینا قوشولماسی.
ج. تورکچولوک آرمانلاری ایله شاعرلیگی.
د. جمهوریت دؤنمی یئنی لسان ایله شعر یازماسی.
حبیب ساهرین ده ادبی یارادیجیلیغینی ایسه اونون یوخاریدا سیرالادیغیم خلاقیت دؤنملری ایله بئله مقایسه ائتمک اولار:
الف. جلال ساهرین ایلک ثروت فنونچولوق دؤنمی آغیردیل ایله رمانتیک شعر یازماق 1320 یه قدهر.
ب. 1320 دن 1332 ـنجی ایله قدهر خلقیلیک و انقلابی و آرمانی شعرلر دؤنمی.
ج. 1332 ـنجی ایلدن 1357 ـنجی ایله قدهر اختناق و وحشت دؤنمی.
د. اسلامی جمهوریت دؤنمینده یاشادیغی ایللردهکی یازدیغی شعرلر.
جلال ساهر و حبیب ساهرین ایلک دؤنم شعرلرینده دیل آغیردیر. 2 ـنجی دؤنم شعرلرینده دیل خلقیلیگه ساری یؤنهلیر.
هر ایکی شاعر ایلک دؤنم شعرلرینده قادین و طبیعت منظرهلرینی اساس موضوع سئچیرلر.
هر ایکی شاعر سون دؤنم شعرلرینده، هم دیلده و هم محتوادا رئالیسمه ساری یؤنهلیرلر.
جلال ساهرین ایلک کتابی «بیاض کؤلگهلر» و «حبیب ساهر»ین کی «سایهها» دیر. هر ایکیسینده دیل آغیردیر.
حبیب ساهر «لیریک شعرلر» کتابینی طبیعت منظرهلری و قادین موضوعلارینا اختصاص وئریب. نئجه کی جلال ساهرین «بیاض کؤلگهلر» کتابیندا «لیال ساهریت» عنوانلی بیر شعر توپلوسو واردیر، ساهرده بو کتابدا غروب، آخشام و گئجه منظرهلرین گؤزل شعر تاپلولاری ایله گؤسترمیشدیر. حبیب ساهرین لیریک شعرلر کتابیندا، بئله منظرهلر چوخدور. مثلاً همین کتاب بئله باشلاییر:
دالغالار قابارمیش، آچیلمیش گوللر
صبحون هاواسیندا سو پردهسینده
دویولور فراقین غملی آهنگی
آغیر- آغیر اوچان قوشلار سسینده.
افقلردن دوغان قیزیل گونشین
زمرّد سولاردا اریر کؤلگهسی
گمی اوزاقلاشیر، اوزاقلاشدیقجا
صدفلی ساحلین کسیلیر سسی.
(لیریک شعرلر، ص 2)
بو شعر استانبول دنیز کناری غروب حال هواسینی گؤستریر. همین کتابدا «آلوولانان غروب» عنوانلی شعرده یئنه همین موضوع ایله علاقهدار یازیلمیشدیر «آلوولانان غروب» شعر قطعهسی تمامیله جلال ساهرین یارادیجیلیغینین ایلک دؤنم اثرلری تاثیریندهدیر. بورادا دیل چوخ آغیر و تکلّفلودور:
دنیزده دالغالارین گؤی حریر ساچلارینی
آلولانان و گولن بیر غروب اوخشارکن
شفقده بیر سورو قوش کهربایی رنگینده
اوچاردیلار و اوچارکن ایتردیلر گؤزدن
اوچان طبور یئرینده دومانلی بیر پرده . . .
او پردهده گؤرونردی سؤنوک خیالاتیم
کی قوش کیمی سورونردی اوفوقده خون آلود
یاواش- یاواش ارییرکن خیاللار، هیهات!
گونلش گونده اولوردو خیال تک نابود
ساری غروب و غروب فراق و درد و محن
دنیزده دالغالارین سایهدار پردهسینی
بالیقچی بیر قاییقی پنجهسیله ییرتارکن
خیالیمین گولو اول گولعذار بدعهدی
گؤرردی همسر اولوب بیر یابانجییا عمداً
قاییق ایتردی نظردن دومانلی ساحلده
فقط کؤنولده قالیردی فجیع بیر پرده
(لیریک شعرلر، ص 63)
دکتر حسین محمدزاده صدیق
ارجاعات:
ساهر، حبیب. لیریک شعرلر، قزوین، 1343.
ساهر، حبیب. اساطیر، قزوین، 1337.
[1] تورک شاعرلری اوچون «نمونههای ادبیات منظوم تورک» کتابینا باخین. آوروپا شاعرلرینین ترجمهلری ایسه «اساطیر» و «اشعار برگزیده»ده گؤرمک اولار.


c: text/html

text:
۳
توتک
چؤل اورتاسیندا دمیر بیر اوتاق، پنجره سیز دووارلار، اوتاغین قاپیسی تاماشاچیلارین اوز به اوزونده، قاپی یانیندا بالاجا پوتوشقا.
بیر کیشی پوتوشقادان ائشیگه باخیر، اوتاق قارشیندا قیزیل گول بوتاسی گؤوه ریر. آت سهسی اوزاقلاردان ائشیدیلیر، آغاجین بوداغی اوتاغین دالیندا یوکسه گه قالخیب، اؤنه اگریلیر؛ قیرمیز و یئککه آلمالاری واردیر. گول یانیندا بیر قوش اوخویور. قیزیل گولون یانیندا بیر فواره قالخیب – سویو چیله ییر، یاواشجا بیر یئل اسیر، آغاجین بوداغینی ترپهدیر. کیشی الینی پوتوشقادان ائشیگه اوزالدیر، چالیشیر آغاجین بوداغینی توتسون، آنجاق باجارمیر؛ هاوانی توتور. بیر قادینین گولوش سسی اوزاقدان ائشیدیلیر. کیشی باشینی پوتوشقادان ائشیگه چیخارماق ایسته ییر و باجارمیر. دقت و اومودسوزلوقلا دور – بره یه باخیر، سونرا هیرسله نیب قاپینی چالماغا باشلاییر. قاپییا تَپیک وورور، آنجاق قاپی آچیلمیر. یئنه پوتوشقانین دالینا گلیر. آغاج گولونن دولوب. بیر قادینین اوخوما سسی اوزاقدان ائشیدیلیر و بیر آتین چاپاراق آددیملارینین سسی ایله نئچه قادینین گولمه لرینین سسی گلیر. کیشی یئنه ده قاپینی بتردن چالیر، پوتوشقا دالیندادیر. آغ پالتارلی بیر قادین سئن اوسته گلیر. نازلاناراق اؤنه گلیر، یوموشاقجاسینا اگیلیب – بیر گول دریر؛ ایگسیلیر و گولهرک گولو تئللری آراسینا تاخیر. فواره نین قاباغینا گئدیر، سو ایچیر. بوداقدان بیر آلما دریب – دیشلیر. اوره ک اوخشایان بیر موزیک سسی اوزاقدان ائشیدیلیر؛ قادین قولاق آسیر. آتین دیرناقلاری نین سه سی یاخینلاشدیقدا بیردن کسیلیر. اوزاقدان بیر کیشی چیغیریر: “ها! ها!”. قادین قولاق آسیر و جواب وئریر: “هو، هو!” و گوله رک قاچیب صحنهدن چیخیر.
کیشی قاپینی بهتردن دؤیور، قاپی بیردن آچیلیر، کیشی ائشیگه اگیلیر و قاپی همن بهتردن باغلانیر. کیشی، قادین گئده ن طرفه قاچیر، باخیر. بیر آن مات دایانیب، اومودسوزلیقلا قیزیل گوله ساری گئدیر، قیزیل گول یئرینه، تیکان بوتاسی گؤرور. فوارهیه ساری گئدیر، اگیلیر سو ایچمه یه؛ فواره قورویوب. یاخاسین آچیر و کؤکسونو یئله ساری توتور، یئلدن خبر یوخ، یئره اوتورور، دیزلرینی قوجاقلاییر، گؤزلهین گؤزلریله هر یانا باخیر. بیردن آیاغا قالخیب چیغیریر: “ها، ها!”. گؤی گورولتو کیمی بیر سَس جواب وئریر و ایلدیریم صحنه نی ایشیقلاندیریر. کیشی اوتاغا ساری قاچیر و قلپینی چالیر، قاپی آچیلمیر. یئنه چالیر، یورغون و اومودسوز یئنه یئره جومور و گؤزون یومور. تیکان بوتالاری قیراقدان گؤوه ریب اؤنه گلیر و بوتون یؤن – برهنی توتور و دیزلریندن یوخاری قالخیر.
کیشی قورخاراق قالخیر و قاپینی تپیکله دؤیور. قارا بیر بولود صحنهنین اوزون توتور و گؤی یئنه گورولدور. یئنه قاپی چالیر، قاپی آچیلیر، کیشی تله سیک ایچه ری گیریر و قاپی باغلانیر.
نئچه دامجی یاغیش یاغیر و توکه نیر.
گونش چیخیر. کیشی پوتوشقا دالیندا تاپیلیر. آلما آغاجی نین بوداغی اوتاغین دالیندا زویون آشاغی ائنیر. قیزیل گول ایری گوللرله گؤرونور. فواره سو آتیر. موزیک سه سی ائشیدیلیر. قادین آغ پالتارلا صحنه یه گلیر. نئچه کیشی اوزاقدان گولورلر. کیشی یئنه قاپینی چالیر. قاپی آچیلمیر. قادین گول دریر، سو ایچیر و آغاجین بوداغینا ساری گئدیر. کیشی قاپی چالیر. قادین آلمانی دیشله ییر. بیر آتین آددیملارینین سسی یاخینلاشیر و کسیلیر. بیر کیشی چیغیریر: “هو، هو!:”. بیر گنج کیشی صحنه یه گلیر، قادین گولور و دیشله میش آلمانی کیشییه ساری آتیر. کیشی آلمانی قاپیر و گولهرک صحنه دن چیخیر. کیشی اوتاق ایچیندن یئنه قاپینی چالیر، قادین قاییدیر، باخیر و گولور. قاپی بیردن آچیلیر. کیشی ائشیگه چیخیر. قاپی باغلانمیر. کیشی قاپینین آستاناسیندا دایانیر و قادین باخیر. بیر توتک سسی ائوین دالیندان ائشیدیلیر. قادین قولاق آسیر. توتک سسی یئنه ائشیدیلیر. قادین قاچیر. کیشی قاباغا گلیب، قولاق آسیر. توتک سسی نئچه دؤنه تکرارلانیر. کیشی دال دالا گئدیر. یئنه توتک سسی. کیشی اوتاغا گیریر. قاپی باغلانمیر. توتک سسی صحنه نی دولدورور، کیشی اوتاق ایچینده یئره چؤکور، گؤی گورولتوسو و ایلدیریم یئنه صحنه نی ایشیقلاندیریر. یئل، آلما آغاجی و قیزیل گولو ترپه دیر و یاغیش دامجیلاماغا باشلاییر.
***

robotstxt: allowed

filter: keep


text:
چیستان ها
ترکی تاپماجا لار (۲)
ترکی تاپماجالار تالالار ها تالالار تالایا یول سالالار ، نه ائرکیی نه دیشیسی بالالار : قاتیر تاپ بو نَدی ، بیر پوتاغی ، بئش یارپاغی : تک اَل تاپ بو ندی ، منن چیخدی ، سنه گیردی : آلقیش تاپ بو ندی تاپیش ندی ، چاتلاغی وار یاپیش ندی ، اوستام توخور گوزَل پارچا ، گلین گورَک بو ایش ندی : یاماق تاپ بو ندیر تانیش ندیر ، گول یارپاغا گوموشدور ، نَنه م توخویار چوخاسی توردور : هؤرومجک ، تورآتان تورو تاپماجا ، تاپدیم باجا ، ایته وورسان ، ایتده قاچا :...
ترکی تاپماجا لار (۱)
۱ – آخشام اولددی قیریلدیق ، سحر آچیلدی دیریلدیک ۲ – او نه دی کی: ائلده دوغار اری یوخ؟ ۳ – تاپ بو نه دی: بیر قوشوم وار آلا، بولا ، دیمدیگینه ساری بالا ، صور دودویون چالا چالا ، گئدیر جییار دعواسینا ۴ – ا و نه دی قانادی وار، پری یوخ ۵- او نه دی کی: اؤزی واردی باشی یوخ؟ ۶- تاپ بو نه دی: هه گئدر، هو گئدر ، بیر قاریش یول گئدر ۷ – بیر ائوده دورد گلین ، دوردی ده بیر بویدا ۸ – تاپ بو ندی: ایکی داغ بیر-بی...


text:
اوانجلیستا توریچلی
اوانجلیستا توریچلی Evangelista Torricelli — ۱۷-جی عصرده یاشامیش ایتالیان فیزیک و ریاضیاتچی. توریچئللی ۱۶۴۳-جو ایلده هاوا تزیقینین اؤلچمک اوچون ایندی جیوهلی بارومئتر دئییلهن جیهازی ایجاد ائتمیشدیر.
اوشاقلیق واختلاریندان دقیق علملره ماراق گؤسترمهیه باشلامیشدیر. ۱۶۲۷-جی ایلده رم شهرینه گئتمیش و بورادا هیدرولیکا علمینین بانیلریندن اولان بندتی کاستلی ایله بیرلیکده ایشلمیشدیر.بندتی کاستلی قالیلئو قالیلیین طلبهلریندن بیر ایدی و اوانجلیستا توریچلیده ۱۶۴۱-جی ایلدهن اعتباراً قالیلئو قالیلیله مکتوبلاشماغا باشلامیشدیر. همین ایلده کاستئللینین مصلحتلریندن سونرا قالیلئو قالیلی اوانجلیستا تورریچللینی توسکانا شهرینه دعوت ائتدی. توریچلی توسکانا شهرینه گلدیکدن، بیر نئچه هفته سونرا قالیلئو قالیلی وفات ائتدی. توسکانا کنیازی شهرده علمی ایشلرله مشغول اولماغی قالیلئو قالیلیه تاپشیرمیشدی، اونون اؤلوموندن سونرا بو وظیفهیه اوانجلیستا توریچلی گتیریلدی. ۱۶۴۴-جو ایلده توریچلی طرفیندن هندسه و مکانیک بؤلمهلرینه عایید اولان بیر کیتاب نشر ائدیلدی.
ریاضیات ساحهسینده اولان بؤیوک بیر بوشلوغو دولدوران بو کیتابدا، عینی زاماندا قالیلئو قالیلیین مکانیک ساحهسینده اولان ایکی ایشیده یئر آلمیشدیر. تورریچللینین هندسه و مکانیک ساحهلرینده اولان فعالیتینه ایلک اؤنجه هئچ کیم اؤنم وئرمیردی. اونون اساس مقصدلریندن بیریده هاوا تزیقینین اؤلجمک اوچون جیهاز ایختیرا ائتمک ایدی. او، ایلک دفعه اولاراق هاوا تزیقینی شوشه قابلارا دولدورولموش جیوهلر واسطهسی ایله ائتمک قرارینا گلمیشدیر. حیاتینین سونراکی دؤورونده معلمی اولموش قالیلئو قالیلیین تلسکوپونون اوزرینده ایشلهدی. ۱۶۴۳-جو ایلده اوانجلیستا توریچلی هاوا تزیقینی اؤلچمک اوچون جیوه لی بارومتری کشف ائتدی.
اوانجلیستا توریچلی ۱۶۴۷-جی ایلین ۵ اوْکتوبر تاریخینده ایتالیانین فلورانس شهرینده ۳۸ یاشیندا وفات ائتمیشدیر.
قایناقلار[دَییشدیر]
لاتین آذربایجان ویکی پدیا


text:
غرب تورکییه پرزیئنتی رجب طایییب اردوغانلا مسکوانین اتفاق قوراجاغیندان چوخ قورخور.
آخار. آذ خبر وئریر کی، بو سؤزلری روسییا سیاسی آراشدیرمالار اینستیتوتونون رهبری سرگی مارکوو دئییب.
«غربین تورکییه ایله باغلی ناراحاتلیقلاری وار. بونون دا سببلری چوخدور. اولا، اردوغان کونستیتوسییایا دییشیکلیک ائدرک پرزیدنت اصولی-ایدارهسی یاراتماق ایستییر. بئله اولان حالدا تورکییه آوروپادان اوزاقلاشاجاق. آوروپا آنکارانی اؤزونه متفیق کیمی گؤرمک ایستییر و اونون بئله مؤقعده دورماسینی ایستمیر. اردوغان اؤلکهسینده حؤرمت صاحبی اولان لیدردیر. تورکییه خالقینین دستیینی قازانمیش دؤولت باشچیسیدیر»، - مارکوو بیلدیریب.


text:
ائرمنی سیلاحلی بؤلمه لری جبهه نین موختلیف ایستیقامتلرینده ایری چاپلی پولئمیوتلاردان دا ایستیفاده ائتمکله سوتکا (24 ساعات) عرضینده آتش کس رئژیمینی عومومیلیکده 44 دفعه پوزولوب.
مدافعه ناظیزلیگیندن آخار.آذ-ا وئریلن معلوماتا گؤره، ائرمنیستان رئسپوبلیکاسی بئرد رایونونون موسئسقئخ و چیناری کندلرینده یئرلشن مؤوقعلردن توُووز رایونونون آغدام و آغبولاق کندلرینده یئرلشن مؤوقعلریمیز آتشه توتولوب.
ایشغال آلتیندا اولان ترتر رایونونون گؤی آرخ، چیله بؤرت، آغدام رایونونون شیخلار، جواهیرلی، خوجاوند رایونونون کوروپاتکینو، فضولی رایونونون آشاغی وئیسللی، آشاغی سید احمدلی کندلری یاخینلیغیندا، همچینین گورانبوی، ترتر، خوجاوند و فضولی رایونلاری اراضیسینده یئرلشن موقعلردن ده سیلاحلی قووه لریمیزین مؤوقعلری آتشه توتولوب.


text:
اویغور تورکجهسی
اوُیغور تورکجهسی، اۇیغورجا یوخسا اۇیغور دیلی ۸-۱۱ میلیونا یاخین، چوخو چینین سینکیانگ اویغور اوستانینده یاشایان اویغور خالقینین دیلی. گئچمیشلرده اوُیغور دیلی «شرق تورکجهسی» آدلانیرمیش. بوُ دیل چینین سین کیانگ اویغور اوستانینده رسمیتی واردیر.
ایچیندهکیلر
الیفبا[دَییشدیر]
اویغورلار ایسلام گتیرندن سورا بیر قیسسا چاغ اویغور الیفباسین ایشلتمکدن سورا باشقا تورک خالقلاری کیمی عرب الیفباسین اؤز میلّی الیفبالاری سئچدیلر. ایندیکی دؤنمده اویغورلار عرب الیفباسینین یانیندا لاتین الیفباسین دا ایشلدرلر.
یازی اؤرنهگی[دَییشدیر]
اینسان حقلر یارغۇسونون ایلک مادّهسی :
اویغورجهده باشقا اؤرنکلر[دَییشدیر]
ئۇیغۇر تۆرکجهسی ( کیلیله ایله دیمنه | موللا محمّد تؤمۆر ) :
- معنیلهر بازیرینیڭ جهوههر پۇرۇشی و سؤز سهرّاپخانیسینیڭ حیکمهتشۇناسی ، غاراییپ حیکاییلهرنیڭ چیرایینی ئاچقۇچی و عاجاییپ ریوایهتلهرنیڭ رسّامی ، خهوهرلر مۇقهدّیمهسینیڭ یۆزینی بو طریقده ئیچیپ ، اثر سؤز بیشینیڭ جامالیغا شۇنداق زیب و زیننهتلهرنی بیریدۆ .
ئۇیغۇر تۆرکجهسی ( شهرقی تۆرکۆستان تاریخی | محمّد امین بۇغرا ) :
- ئوْتتۇرا ئاسییاغا جایلاشقان بؤیۆک تۆرک یۇرتی ، حاضیرقی زامان ایصطیلاحیدا غهربی تۆرکۆستان وه شهرقی تۆرکۆستان دهپ ئاتیلیدۇ . بو تۆرک یۇرتی هر جهههتته ئینتایین اهمیّتگه ئیگه بیر دییار .
ئۇیغۇر تۆرکجهسی ( شجرهیی تۆرک | ابۇلغازی باهادۇرخان ) :
- ایپتیداسیز و اینتیهاسیز و شیریکسیز ، یهتته قات آسمان و یهتته قات یهرنی ، اوْن سکگیز مینگ عالمنی بوْل دیگنده بوْلدۇرغان حمد و ثانادین کییین اونینگ دوْستی و بارچه عالم پرزندلریگه و جینلارغا ئهوهتیلگنلرنینگ اعلاسی اوْلوْل عزم و ریسالت و نۆبۆوّت و خاتامت ...
قايناق[دَییشدیر]
- Uyghur language, اینگیلیسجه ویکیپدیا


text:
۱۹ ژانویه
۱۹ ژانویه — قریقوری تقویمینه گؤره ایلین ۱۹-جۇ گۆنودور. ایل سوْنونا کیمی قالان ۳۴۶ گۆن واردیر (آرتیق ایللرده ۳۴۷).
حادیثهلر[دَییشدیر]
- ۱۸۲۹ - ژوهان وولفقانق ووْن قوتهنین اثری فائوست ایلک دفعه صحنهلندی.
- ۱۸۶۱ - جورجیا٬ آمریکا بیرلشمیش اوستانلریندن آیریلدی.
- ۱۹۰۳ - اوقیانوس آشیری ایلک رادیو یایینی آمریکایلا بریتانیا آراسیندا گئرچکلشدی.
- ۱۹۴۱ - ایکینجی دۆنیا ساواشی: اینگیلیس گۆجلری اریترهیه هۆجۇم ائتدی.
- ۱۹۴۲ - ایکینجی دۆنیا ساواشی: ژاپون عسکری بیرلیکلری برمهنی ایشغال ائتدی.
- ۱۹۵۰ - تۆرکیهده ایش محکمهلری قۇرولماسی قراری آلیندی.
- ۱۹۶۰ - تۆرکیهده سوسیالیست حیزب پروفسور عارف آغگوج باشقانلیغیندا چالیشماغا باشلادی.
- ۱۹۷۷ - فلوریدانین تاریخینده ایلک دفعه قار یاغدی.
- ۱۹۸۳ - لیون کاسابی دا بیلینن نازی ساواش گۆناهلیسی کلاوس باربی بولیویده تۇتوقلاندی.


text:
بو بیتگی آپارتمانی گوللرین ایچینده رنگلی و گؤزه ل یارپاقلی اولان گوللردن دیر و اونون یارپاقلاری نین نئجه خوش رنگ و گؤزه للیگی خوشا گلیم و باخیش چوخالداندیر.
بو بیتگی چوخلو شئحلی تورپاقی سئوه ر . اونا گؤره بو گؤلو یئکه گولدانلاردا آیری گوللرین یانیندا اکه رلر تا اونلارین شئحیندن ده فایدالانسین.
بو گولون یئری گره کدیر ساکت ، هاواسی دولانمایان و ایستی بیر حالدا قالان اولسون.
بو گولون قیش گئچیرتمه سی چتین دیر. آنجاق چوخلو بو گولدن یاز و یای فصلیندن فایدالانارلار. دوزدور کی شئح ایسته ین دیر آمما گره کدیر گولدانی نین تورپاغی سو ساخلامایان اولسون و باتلاق جورله مه سین.
بو بیتگی نین یارپاقلاری رنگلی اولدوغونا ، یئری گره کدیر ایشیقلی و گونه وه ر اولسون.
یای دا اوچ دؤنه و قیش دا بیر دؤنه سووارماغا نیازی واردیر.
بو گولون تورپاغی یونگول اولمالی دیر و هردن ده سو توزو سپمه ک ، شئحلی ساخلاماق اوچون لازیمدیر.
بو گؤزه ل بیتگینی پیل وورماق و اوست قوللارین گؤیده ( بیتگی نین اوسته ) کؤتوکلندیرمکله چوخالتماق اولار.
بو گولون یارپاقلاری قوروسا ، شئحی نین آزالماسیندان دیر. چون بو بیتگی چوخلو سویا و شئهلی تورپاغا نیازی واردیر و گره کدیر واختیندا سوواریلسین و هردن ده بیر اوستونه سو توزو سه پیلسین.
بو گولون تورپاغی قورویاندا سووارین چونکی تورپاق چ وخ سولو قالسا ساقه سی چورویه ر.
اگر بو گول گونه وه ر یئرده قالماسا رنگلی یارپاقلاری یاشیل رنگه چالار.
اگر بو گولون هاواسی بیر قراردا قالماسا و تئز تئز هاواسی ده ییشیلسه یارپاقلاری خزان ائده ر.
اگر بو بیتگی نین آشاغی یارپاقلاری تؤکولسه بیلین کی هاواسی سویوقلاشیبدیر.
قایناق: اینترنت /
چئویره ن: الف. عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.


text:
نون و سین و میمه وئردیم کؤنلومی، احسنی - تقویمه وئردیم کؤنلومی،
سیّد عمادالدین نسیمی
ابدال ایمیش
مصطفی مدلول و آدم دال ایمیش، دال و مدلول مصطفی دان حال ایمیش،
سؤزلرین
سربسر قرآن دیر ای جان سؤزلرین، تأویل و برهان دیر سؤزلرین،
قند عشقیندن
ای جمالین کعبه، خطین حاجی لر، هفت، هفت ائیلر طوافی ناجیلر.
بیلمدی
کیم کی، اسراری – نسیمی بیلمدی، عزتی – فضلی – نعیمی بیلمدی،
بوندا حکمت واردیر
کیرپیین قاشینلا زولفوندور یئدی، یئر یئدی و گؤی یئدی، سن ده یئدی.
چاره سی
کؤنلوم الدو عشقینین آوارسی، غمزه نین گئتمز جگردن یاره سی.
من غلام
قانداسان، ای یوره گیمی یاریجی، قاندا اولسون تانری سانا یاریجی،
حق دمی
کاف ایله نوندان یاراتدی عالمی، اربعین گؤنده یوغورموش آدمی.
اوزو
قاف والقرآن اول ماهین اوزو، گؤرمه سین یاووز گؤز اول شاهین اوزو،


text:
اؤلوم ائوی(۲) قاسیم پناهی قیزلار گئتدیکدن سونرا احمد اوتوردوغو یئرده دیرسهگینی، دیزلرینین اوستونه قویوب، مئبئلین اوستونده ایکی قات اولوب ساغ الیایله،سول الینین بارماقلارینی شققیلداداراق نهییسه دوشونور کیمیاولدو. منیم سسیمله اؤزونه گلیب گؤزلریمه باخدی. ـ سیز کیمسینیز؟ او آدام نهدن سیزی اؤلدورمک ایستهییردی؟ احمد ـ گولومسهییب: منیم ده بونو آنلاتماغیم زامان آپارار. ـ قولاق آس، بورادا آنورمال اولایلار باش وئریر. سؤیله ...Read More »
اؤلوم ائوی(۱) / قاسیم پناهی
اؤلوم ائوی(۱) قاسیم پناهی ایش یییهسی آیلیغیمیماسانین اوستونه آتیب بیر دنه ده حئسابی چوروتمه بلگهسی پولون یانینا توللاییب سیقارئتینی آغ بورما بیغنین آلتیندا ایتمیش دوداقلاریندان گؤتوروب بلگهنی گؤستهرهرَک: ـ اوغول بالا من سنین سهولرین اوچون سرمایهمیالدن وئره بیلمهرم. بورا بیر قول آت خوش گلدون. اوولجه نه باش وئردیگینی بیلمهدیم، «خوش گلدون» سؤزونو ائشیدرکن اؤزومه گلیب دیل_آغیز ائتمک اوچون یالواریشلی باخیشلا ...Read More »
ویجدان قارغاشاسی / قاسیم پناهی
ویجدان قارغاشاسی قاسیم پناهی قاریش _ قاریشیندا سیزیلتی موصیبت ساواش اؤلوم، تاریخ بویو ساتیلمیش قیزلارین باکیرهلیک قانیندان دویمایان پیلانئت و اؤزوندن اوتانمایان اینسانلیق نه بویلار یوخسوللوق یوکونون آلتیندا اگیلمهدی! نه اونورلار بیر پارچا چؤرک اوچون ساتیلمادی! و نه قادینلار…، هه اؤکسوز اوشاقلارین اورک آغریسیدیر یاغیش ویجدانیمیزی اوتاندیرماق اوچون گؤزلریندن آخیر بولودلارین و سویولموش دریلرین ویترینیدیر گؤی قورشاغی اوتاندیراجاقمیتانرینی؟ آن گلر ...Read More »
شعرجیکلر / قاسیم پناهی
شعرجیکلر قاسیم پناهی ۱٫ یئنه آذر شاختا ظفر باسقین اوردو یانغین ایللردیر قار کفن سیمگهسیدیر منیم مملکتیمده… ۲٫ دیشلرینی سیخاراق دیرن گئجهنین بوغازیندا دوگونلهنن سویوق اللرینه خیانت ائتمهسه قارانلیق باهار گلجک قوشلارین قانادیندا ۳٫ بو وطن بؤلونهسی دئییل بوتون خریطهلرین قاتی اورتاسینا دوشسهده بئله. ۴٫ یاشاماق، گئجهنین قارانلیغینا باخمایاراق بوغلو بیر شوشهیه گونشی جیزا بیلمکدیر اونوتما یاشاماق دیرنمکدیر ۵٫ بو ...Read More »
وطنلی، وطنسیز قادین/ قاسیم پناهی
وطنلی، وطنسیز قادین قاسیم پناهی گون باتانلار اومودونو ایتیرمیش پنجرهمین دوداقلاریندا گولوش دونار و من «غم پنجرهسی»ندن اؤنوموزده کی چوخ مرتبهلی بینانین نم نئچهنجی قاتیندا کی بالکونا زیللهنهرک ایگیرمینفرلیک سیقارئت کماندانلاریمدان بیرینی غملرین سالدیریسیندان قورونماق اوچون دوداغیما آلارام. اورتا یاشلی بیر قادین هر گون باتان اؤنوموزده کی هوندور بینانین نم نئچهنجی قاتینداکی بالکوندا بینهلرینی اوخشایاراق قیوریم (ساری) ساچلارینی بورار بارماقلارینین ...Read More »
عؤمورلوک آجی / قاسیم پناهی
عؤمورلوک آجی قاسیم پناهی حیات یولداشی بیر فنجان چای گتیریب قهوه رنگلی راش آغاجیندان دوزَلمیش دؤرد کیشیلیک ماسانین اوستونه قویدو. رامیز عادتن حامامدان چیخاندان سونرا بو پنجره قارشیسیندا اولان ماسانین آرخاسیندا اوتوروب بیر فنجان چای ایچیب قزئت اوخویاردی. باهاردا کئفینین ساز واختیندا گلیب رامیزین یانیندا اوتوروب کامفا توخویاراق اونونلا کئچمیش گونلردن دانیشاردی؛ آنجاق بو سون واختلار نه ۴۳ یاشینا آیاق ...Read More »
دیرهنیش ادبیاتی و فلسطینین دیرهنیش شعرینه بیر باخیش / قاسیم پناهی
دیرهنیش ادبیاتی و فلسطینین دیرهنیش شعرینه بیر باخیش قاسیم پناهی ۱٫ دیرهنیش ادبیاتی نهدیر؟ انسانلارین طبیعتی پیسلیکلری قبول ائتمیر؛ بونا گؤره ده عدالتسیزلیک و حاقسیزلیقلارین قارشیسیندا اؤز اویغونسوزلوغونو چئشیتلی حرکتلرله او جوملهدن اعتراض، آزارلاماق و اوز ـ اوزه دایانیب ساواشماقلا گؤستریر؛ آنجاق او زامان کی پیسلیکلرله ساواشماق روحو سؤزجوکلرین گؤودهسینه پولهنیر، اوندا دیرهنیش ادبیاتی یارانیر. دیرهنیش ادبیاتی پیسلیکلرله ساواشماق اوچون ...Read More »
سن همنمی سن؟ / قاسیم پناهی
سن همنمیسن؟ قاسیم پناهی ساعات، گلهجهیه بیر آددیم بویلو بولودلارین اینیلتیسیله داغیلیر دوشونجهلریمین دامازلیغی صاباح، آکسییا کئچیرهجک بو خییاوان حاقسیزلیغا قارشی ساعات گله جهیه بیر آددیم اؤکسوز اوشاقلارینین جیندیرین سریر تئلئفون سیملرینه سئودیگیم قادین… آه … ، خزر گؤزلوم سن همنمیسن!؟ روما پالتاریندا یاپدیردی آمئریکا هئیکلینی دون اورمو چؤلونده باسدیراندا دنیزینی کؤچهری بیر دورنانین گؤزلرینده گئتدی اورهگینین پؤسگورتوسو بوگون صاباح ...Read More »
یاریمچیق سئوگی ۱/ قاسیم پناهی
یاریمچیق سئوگی – پووئست ۱ قاسیم پناهی چیللهنین ان سویوق گئجهلریندن بیری ایدی. سئودا قارانلیق اوتاغینین بوغلانمیش پنجرهسینین قیراغینداکی اوتراجاقدا اللرینی قوینونا قویوب شهره زیللندی. ایتی باخیشلاری گئجهنین قارانلیغیندا گیزلنمیش توستولری یاریب کئچه بیلسئیدی ده، باش اوجوندا آی اولدوزو گؤره بیلمهدی. اونا گؤره ده باخیشلارینی یول بویونجا دوزولموش ائلئکتیریک دیرکلرینین ساری لامپالاریندان آددیم ـ آددیم سوزدوروب و اونلارین شهرینین یولوندا ...Read More »
…و سونرا / قاسیم پناهی
…و سونرا قاسیم پناهی …و سونرا گؤزلرینین ماویلیگینده تاپدیم قیرمیزی بالیغا چئوریلمیش اؤزومو اؤزونون ماسکالی اوزونو گؤرمهمزلیگه ووروب آ خ د ی م گؤزلرینین آخینیدا و سئورکن تانریچامی یئدیم گیلهلرینی سونرا باشلاندی گؤزلرینین مانیفئستی کیمسهنین قارماق سایاق بارماغی توخوندو دوداقلاریما آلـــمــا باغیریم یانی آییرما منی دونیامدان چکیلدی قارماق چکیندیم جیریلدی دوداقلاریم… آلدین گؤزلرینی آیاقلارینا دوشدوم قاپاندی گؤزلرینین قاپاغی و باسیلدی ...Read More »


text:
آجی طالعین سونو رحیم خیاوی آخشام ساعات دوققوزدا یورولوب الدن دوشموشو، ائوه چاتیردی. «موراد» اؤلن گوندن ائوین بوتون ایشلرینه ده اؤزو یئتیشردی. سیجیللیده آدی «خانیم»ایدی، آنجاق هئچ اؤزوده ندنسههامینین اونا «خانیمآغا» دئدیگینی بیلمیردی. حیاتین دؤزولمز شراییطی بئلین اگمیشدی. بیر او قدهرده یاشی اؤتمهمیشدی، آمما زمانه جانینا یامانجا سیریق چکمیشدی. آلنینین قیریشیقلاری، اللرینین کوبودلوغو ایللر بویو آغیر ایشلره قول قویدوغونو گؤستریردی. ...Read More »
اوشاقلیقدا قویلانان دومانلی گونلر / رحیم خیاوی
اوشاقلیقدا قویلانان دومانلی گونلر رحیم خیاوی احمد ییرمیدوققوز یاشا دولموشدو؛ اوجا بوی، شووهرک، قاشلاری چاتیلمیش؛ اوزوندهایسه آجی بیر تبسم گؤزه چارپیردی. دورومون گرگینلیگی، معاشین چتینلیگی، گئجه گوندوز آتاسی ایله برابر ایشلهمک، اونو سارسیتمیشدی. آتاسی، دان یئری سؤکولرکن یوخودان دوروب، مئیدانا گئدیب، الینه نه گلیرسه -سوغان، یئرآلما، پامادور- آلیب، هلههاوا تام ایشیقلانمامیش ساتیش یئرینه گتیرردی. او گلینجه، احمد آرابانی سیلیب، تمیزلهییب، ...Read More »
اوستومه داغ یئریدی…/ رحیم خیاوی
اوستومه داغ یئریدی… رحیم خیاوی خییو شهرلیسی و یاخود خییو شهرینه گلمیش اولسانیز، یقین کی دفهلرله آسیلی کؤرپونون اوستوندن اولماسادا، آلتیندان گؤز اوخشایان باغلاری، داغلاری گزیب، گؤروبسونوز. آسیلی کؤرپو، گیردولی داغینا، ائلهجهده اونون اوستونده ساوالانین اتکلرینده اولان باشقا داغلارا یول آچیر. من گیردولی داغینین اطرافینداکی داغلاری و اونون یان- یؤرهسیندهکی یایلاقلاری، بولاقلاری، ایستر یای، یاز، ایسترسه قیشین قارلی، قیرولی گونلرینده ...Read More »
اؤلومله ال- اله / رحیم خیاوی
اؤلومله ال- اله رحیم خیاوی پاییز گئجهسیایدی.هاوالار چوخ سویوق کئچیردی. موحاریبه اولدوغونا گؤره شهرده گئجهلر چراغلار سونولو اولمالیایدی. بلکه ده چراغلار یاساق اولموشدو؟ بونا گؤره گئجهلر باییرا چیخاندا نظره چوخ دهشتلی گلیردی. قارانلیق اؤز چادرین ائله چکمیشیدی کی، گؤز گؤزو گؤرموردو. ساوالانین اطرافین قار توتسادا، هله آغ کؤینکی شهره گئیدیره بیلمهمیشدی. گئجه یارینی گئچمیشیدی. سحرین باغری یاریلیردی. شهر شیرین یوخودایدی. من ...Read More »


text:
بابلی بابین تاپار!
مه 16, 2007 at 9:56 ب.ظ. بیان دیدگاه
ایش یئریمده ماراغالی کریمی حئیرانی بیر امکداشیم واردیر. بوگون ، کریمیدن بیر صحیفه شئعر وئردی بیلهمه. سیزه ده نیسگیل ائلهمک ایستهییرم:
وار واری واردان قازانار، یوخ یوخو، آج آجی آجلیقدا تاپار، توخ توخو.
چون یاغی یاغ اوسته قالار روزگار، آز آزی آزدان یارادار، چوخ چوخو.
بابلی بابین تاپماسا چاتماز باشا، گول گولو آغوشه آلار، پوخ پوخو.
گؤرنئجه منلن لجه دوشموش فلک، سینهمه سانجیر اوخون اوستهن اوخو.
نه صنم ایستر منی نه اؤزننهم، یوخسول اولور خالقین ایچینده خوخو!
گئچدی جاوانلیق، قوجالیق حاقلادی، خاطیرهلر جومله یوخویموش، یوخو.
دونیا بؤیوک مزرعهدیر عیبرته، سرسری باخما هوشون اولسون اوخو!
سئل کیمی سورعتله گئچیر دونیانین، یاخشی-پیسی، چال-چاغیری، آخ-اوخو!
نه ائله گیر-چیخ، نه سوخول، نه چکیل، معرکهدیر گیر-چیخی یا چک-سوخو!
سعی ائله ال توت، دوگون آچ، خئیر وئر، نه قویو قاز، نه بیرینه تور توخو.
بیردی «کریمی» بو زامان اهلینه، گول تک عطیر سپ یا سوغان تک قوخو!
«کریمی، رنگارنگ، ص61، تورکی غزل» باشلیقلی بو شعرده سئودیگیم گونئی آذربایجان دئییملریندن قایناقلانان:
بابلی بابین تاپماسا چاتماز باشا، گول گولو آغوشه آلار، پوخ پوخو.
بئیتی چوخ خوشوما گلدی. فارسجا:
کبوتر با کبوتر، باز با باز، کند همجنس با همجنس پرواز
بئیتینین قارشیلیغی اولاراق دا ایشلنه بیلر منجه. عئینی معنالاری داشییان «بابلی بابین تاپار»، «بابلی بابین تاپماسا، گون آه-وای ایله گئچر» و «چؤلمک دیغیرلانار، دوواغین تاپار» دئییملرینی 63 یاشیندا ماراغالی خانیمدان درلهمیشم.
Entry filed under: آنا دیلی, تورکجه, دانیشما دیلی-فولکلور.
پاسخی بگذارید
Trackback this post | Subscribe to the comments via RSS Feed


text:
آی آغالار سیزه تعریف ائیله ییم
گلن آیین گلیشیندن بللی دیر
کیمی قونار ، کیمی کؤچر یوردوندان
فلکینده گردیشیندن بللی دیر
نامرده اوز سالما اوزون گؤتورمز
نامرد قوناغینا چؤرک گتیرمز
اوت کؤک اوسته بیتر اصلین ایتیرمز
بد اصیل ده یئریشیندن بللی دیر
هرکیم قاپیسیندا بئش کئچی ملر
تکبر ائیله ییب مجلیسه گلر
گؤزو کله سینده هر جایی ( آوارا – سرسری ) گولر
هر جای ده گولوشوندن بللی دیر
صاباح محشر گونو قورارلار سانی
کیمسه سالا بیلمز قصری ائیوانی
هر آنلاماز دئییر منم کئیوانی ( کد خدا – خان )
کئیوانی دا تیکیشدن بللی دیر
« خسته قاسیم » سؤزون سالما درینه
عاشیق ، معشوق ایلن گرک سورونه
مرد آند ایچر ایستکلینین سرینه
ایستکلی ده باخیشیندان بللی دیر


text:
آنا دیلیمیزده یازیلان شعرلر ایستر ایستهمز بو دیلین اؤزللیکلرینی منیمسهیهرک یاشادیر. کئچمیشده ادبیاتیمیز، چوخ فاخر و دوغما اولمایان بیر دیلین اؤزللیکلرینی داشییردی. بو دیلین دیریلیینی، یوموشاق یاشامینی یالنیز بیز شیفاهی دیلیمیزده گؤروردوک. یازیقلار اولسون کی شیفاهی دیلله ادبی دیلیمیزین پارالئل و قوشا ایلگیسینی اؤزللیکله کلاسیک ادبیاتیمیزدا چوخ آز مقاملاردا شاهید اولوروق.
بو گون دانیشیق دیلیمیزده کی سؤزجوکلر نسنهلشمهیه (شیزدگی، شیوارگی) طرف گئدیر. نسنهلر ایسه فارس- عرب سؤزجوکلریندن علاوه باشقا دیللردن گلن سؤزجوکلری ده چئورهییر. بو هم گونئیه هم ده قوزئیه عاییددیر. صنایعلشمهنین گوندنگونه گلیشمهسی و یئنی نسنه و مئتاللارین یارادیلماسی دیلده ده اؤز ائتکیسینی بوراخیر. دیل ایستر-ایستهمز اؤزونون چاغداشلیغینی یانسیتماسی اوچون بو نسنهلردن یارارلانماق مجبوریتینده قالیر. ایندیلیکده بو دیلدن ادبیاتدا نئجه یارارلانماق اولار؟ ادبیات دئینده بورادا دیلین باشقا گؤرهوی (وظیفه) گؤز اؤنونه گلیر. بونو گلهنکسل بؤلمهیه دایاناراق “ادبی دیل” آدلاندیریریق هلهلیک. آنجاق یئنی دونیادا، ادبی دیلله دانیشیق دیلینین اوخشارلیغی دیلین ایکی یؤنه بؤلونمهسیندن بیزی اوزاقلاشدیریر. چونکو دانیشیقدا استفاده اولونان نسنهلشمیش دیلدن ادبیات دا ائله یارارلانیر. اسکی چاغدا سؤزجوکلر جیلالاناراق اونلارین آراسیندا آیریسئچکیلیک وار ایدی. ادبیات اؤزو اوچون دیل سئچیر و بعضی سؤزجوک و آنلاییشلاری ایشلتمهیه قاداغالار قویور. آنجاق یئنی دؤورده، حتتا اسکی سؤزجوکلرین گلهنکسل آنلاییش و دئییم یؤنتهمینی ده دَییشدیریر.
شعرین نسنهلشمهسینین قارشیسینی آلان اساس عامیللردن، سؤزجوکلرین یئنیلیینی قبول ائدرکن اونون یاشام دایرهسینی گئنیشلندیرمکدیر. بئله کی، اگر نسنهلر عینی ایله اؤزونو گؤستریرسه اوندا، شعرسللیک آرادان گئدهجکدیر. بونا گؤره اونون نسنه حیاتینا یالنیز تصویر و استعاره ایله سون قویماق اولار. بئله اولان حالدا، سؤزجویون گوندهلیکده داشیدیغی گئرچک آنلام، استعارهلرین، مجازی حیاتیندا یاشانماغا و گئنیشلنمهیه باشلاییر. بو دا شعر دیلینی، نسنه دیلیندن اوزاقلاشدیریر. نسنه دیلینین یئنی سسی، یئنی قورولوشو واردیر. آنجاق بونلاری، یئنی اولاراق هئچ بیر دَییشیکلیک و بدیعیلیک وئرمهدن ایشلتمهسی، شعر دیلینین آشاغی سوییهیه دوشمهسینه گتیریب چیخاراجاقدیر.
شعرین دیلی، نسنهلر، قاوراملاردا هم تضاد یارادیر هم ده اونلاری بیرلشدیریر. داها دوغروسوهایدگئر دئمیشکن: «شعر “اویون” مکانیدیر. اویون هرنهیی اؤزونون اولدوغو یئرده اولماسی آنلامیندادیر. شعر دونیا ایله بوتون نسنهلر آراسیندا اولان چاتلاری آرادان قالدیریر… (ساختار تاویل متن ص ۵۵۷ )
طبیعیدیر آیدینلارین اؤنملی وظیفهسیندن بیری ده دیل سوروملولوغودور. بو دورومو گؤروب سئزن آیدینیمیز او جوملهدن شاعیرلریمیز بیر چیخیش یولو تاپمالیدیر و بعضن ده بونو دا ائدیر. آنجاق اساس پروبلئم و ان وئریملی ایش، یوخاریدا دئدییم ادبی دیلله دانیشیق دیلین یاخینلاشما مسئلهسییله یاناشی قراماتیک دوغمالیق یاراتماق مسئلهسیدیر.
دانیشیق دیلیمیزی اؤزگهلشدیرن سؤزجوکلرین نسنهلشمهسی و گئرامئرجه باشقا دیلین گئرامئر اؤزللیکلرینی قبول ائتمهسیدیر. البتده گئرامئر اؤزگهلشمهسی آرتیق بیر سیرا شعرلریمیزه ده کؤچورولموشدور. بو حاقدا “نقد شعر معاصر آذربایجان” کیتابیمین “بیان قرینهساز” بؤلومونده یازمیشام. بو گونکو دورومدا ایسه، شعریمیزین دیلی پارادوکسلو بیر آشاغی-یوخاری سوییه ایله بالانسدادیر. اؤیونولهسی دورومدا یاشاندیغی حاللاردا وار. دیلین احتیاطلاریندان دیل خئیرینه استفاده ائدیله بیلمهین حاللاردا وار. ادبی بیلیملر و یئنی تئوریلرله تانیش اولان یازار و شاعیرلریمیزین ادبی بیلیمیآرتدیقدا یئنی فضالارا احتیاج دویولور و بو یئنی فضارلار ایسه دیلده اؤزو اوچون یئنی فضالار قازانیر. بو حالدا یالنیز دیل احتیاطلارینا قاییدیش پروبلئمینین چؤزولمهسینده یاردیمچی اولاجاقدیر. عکس حالدا ایسه ادبیاتین گوندهمه گتیرمهسینده ایلگی قاتماق فاکتورونو ایتیرهجکدیر. فضولی دئمیشکن “علمسیز شعر، خرجی حسابی اولمایان دوواردیر”. ادبیاتیمیزین گلیشمهسینه یاردیمچی اولان ایسه بو بیلیکدن نئجه یارارلانماسیدیر.
دیلیمیز، شعریمیز / همت شهبازی
آنا دیلیمیزده یازیلان شعرلر ایستر ایستهمز بو دیلین اؤزللیکلرینی منیمسهیهرک یاشادیر. کئچمیشده ادبیاتیمیز، چوخ فاخر و دوغما اولمایان بیر دیلین اؤزللیکلرینی داشییردی. بو دیلین دیریلیینی، یوموشاق یاشامینی یالنیز بیز شیفاهی دیلیمیزده گؤروردوک. یازیقلار اولسون کی شیفاهی دیلله ادبی دیلیمیزین پارالئل و قوشا ایلگیسینی اؤزللیکله کلاسیک ادبیاتیمیزدا چوخ آز مقاملاردا شاهید اولوروق.


text:
آرمودان بی(ناغیل) یازییا آلان: قنبر سیفی (سؤیلهین:کبری سیفی / خدافرین بؤلگهسی – حیدرکانلی کندی) بیری وارایدی، بیری یوخایدی. تانریدان سووای هئچ کیم یوخایدی. “آرمودان بی” آدلی بیر کیمسه وارایدی. آرمودان بی چوخ یوخسول بیر آدام ایدی؛ اونون وار دونیادا اولوب- اولانی بیر آرمود آغاجی ایدی. آرمود آغاجینین مئیوهسی یئتیشنده، آرمودان بی اونلاری دریب، آپاریب بازاردا ساتار و اونون گلیری ایله ...Read More »
ائل ناغیللاری و تمثیللریندن موغان روایتلری(1)/ توپلایان و یازییا آلان: میر جمال حسینی
ائل ناغیللاری و تمثیللریندن موغان روایتلری(1) توپلایان و یازییا آلان: میرجمال حسینی (1): کور ایله یوخسولون شریکلیگی گونلرین بیرینده بیر نفر یوخسول شخص جیبینده تنها 5 قیران پول آددیملاییرمیش، گؤروب بیر چرچی کیلوو بیر تومنه اوزوم ساتیر. دئییر: – چرچی قارداش! منیم 5 قیرانیم وار، پولوم قدهری منه اوزوم وئر. چرچی دئییر: – بیر کیلولوقدان آز نه داشیم وار، نه ...Read More »
آتا بابا مثللری(قاراداغ ماحالیندا)/ قنبر سیفی
آتا بابا مثللری(قاراداغ ماحالیندا) قنبر سیفی ایپ نه قدهر اوزون اولسا، گلیب دوغاناقدان گئچر دهوه نه قدهر آریخ اولسا، گؤنی بیر یوکدی آراز آخیر گؤزون باخیر ناخیردان آیریلان دانانی قورد یئیر ائل اوچون آغلایان گؤز کور اولار فراستدی جوجه یومورتادا جیویلدار فراستدی اوغول نئینیر آتامالین/بئفر اوغول نئینیر آتامالین یاپاخ یونگول اولماسا، یئل آپارا بیلمز آغاج بار گتیرنده باشین آشاغی تیکر ...Read More »
آذربايجان آغيز ادبياتيندا بولاق/ بهروز ايماني
آذربايجان آغيز ادبياتيندا بولاق بهروز ايماني (بو یازی 1392ینجی ایل، سایتیمیزدا ان چوخ اوخونان اثرلردندیر.) بولاق سؤزو، بولاق آنلامي آذربايجان آغيز ادبياتيندا مهم يئر توتان موضوعلاردان بيريدير. ماهنيلاردا، ناغیللاردا، بایاتیلاردا، آتالارسؤزو، دئييملرده و باشقا شيفاهي ادبياتي نمونهلرينده بو موضوعيا چوخ- چوخ راست گليريك. اؤنجه ناغیللارا كئچيريك: ناغیللاردا: بوگونه كيمي هئچ بير يئرده يازييا آلينمايان و ائشيديلمهين بير ناغيلدا بولاغين سئحيرلري ...Read More »
آخر چرشنبه و چرشنبه آخشامي/ عبدالعلي مُجازي «آسلان»
آخر چرشنبه و چرشنبه آخشامي عبدالعلي مُجازي «آسلان» نوروز بايرامينين ان بؤيوك شنليك مراسملريندن بيري آخرچرشنبه آخشامي و آخرچرشنبه گوٍنو مراسملريدير، نه زماندان كي، نوروز بايرامي برپا اولونوب و اود يانديرما مراسمي نوروز بايراميندا باب اولوبدورسا, او زماندان بو شنليكلر توٍرك ائللرينده وارايميش, ممكنايدي آدي چرشنبه اولمويايدي آيري آد اولايدي، آنجاق بو مراسملر تاماميايله و عينا” اجرا اولارميش. بو اود ...Read More »
آذربایجان ناغیللاریندان (حلالزادا قردش ايله حرامزادا قردش) / صمد بهرنگی
آذربایجان ناغیللاریندان (حلالزادا قردش ايله حرامزادا قردش) صمد بهرنگی بير گون وار ايدی٬ بير گون يوخ ايدی. بير دانا حلالزاده قردش وار ايدی٬ بير دانا حرامزادا٬ شهرده داها ايش يوخ ايدى. بونلار دئیرلر: نه ائلهیک٬ نه ائلهمهیک؟ دئیرلر: دوراق گئدك بير آيرى شهرده ايش تاپاق. بونلار دستماللارينا چؤرك باغلارلار٬ دوشرلر يولا. ناهار چاغی يئتيشرلر بير سويون باشينا. حرامزادا قردش دئیر: ...Read More »
هولاوارلار/ توپلايان: اسماعيل ممدلي
هولاوارلار توپلايان: اسماعيل ممدلي اؤکوز، اؤکوز، قان اؤکوز بوينو قـيزيل قان اؤکوز چک چايـيري چمندن سنه جان قوربان اؤکوز اؤکوزوٍم بيردي منيم طالعيم کوردو منيم ايکي اولدو اؤکوزوٍم قارا چوخام دوردو منيم باشينا من دولانـيم من دؤنوٍم من دولانـيم اؤلمه اؤلمه يازيغام کؤلگهنده من دولانـيم بوينونو من ياغلارام يامان گؤزوٍ داغلارام تئز چک مارال اؤکوزوٍم گئري قالسان آغلارام اؤکوزوٍن ...Read More »
چیلله آخشامی نییه قارپیز کسیرلر؟/ بهروز ایمانی
چیلله آخشامینییه قارپیز کسیرلر؟ بهروز ایمانی روایته گؤره چوخ- چوخ بوندان قدیملرده ساوالان داغی اتهیینده یئرلشن، ساریقایا آدیندا بؤیوک بیر کند واریمیش. بو کنده توپلاشان بیر نئچه طایفا همیشه بیر-بیرلری ایله مهربان، چوخدا صمیمییاشارمیشلار. یوخاری قولولار ائلیندن اولان یاشار خان آدیندا بیرگنج ایگید داییما زور دئیهنلری ازیب، یوخسوللارین آرخاسیندا دایانار،یای –یازی،پاییز قیشی، آت چاپیب، اووچولوقلا مشغول اولارمیش. پاییزین سون گونلرینده، ...Read More »
«ایت» واژهسی ایله باغلی کنایهلر و دئییملر(هریس ماحالیندا)/ مقصود نیسگیل
«ایت» واژهسی ایله باغلی کنایهلر و دئییملر(هریس ماحالیندا) مقصود نیسگیل ایت الیندن سوموک گمیرمهلی دئییل/حددن آرتیق شولوق بیر یئر یا مجلیس کی گلنلره ماجال- مئیدان وئریلمیر ایتی مچیددن ائشییه سالان کیمی/ پیس وضعیتده و سرتلیکله بیرینی بیر یئردن چیخاریب ائشییه سالماق ایت دیشی چیخاردیر/ آغیر وضعیتده ایشلهییر، چوخ ایشلهییر ایت آیاغی یئییب/ بیر یئره چوخ گئدیر، گلیر ایتین گونوندهدیر/ فلاکتله ...Read More »
اورمونون توی سسی / حاضیرلایان: حسین واحدی
اورمونون توی سسی حاضیرلایان: حسین واحدی دبلر، عادت-عنعهلر اؤلكهلر، شهرلر ايله كندلر آراسيندا فرقلی و چئشيدليدير. آذربايجان ديارينين گؤزل شهرلريندن بيری اولان اورمو ايسه اؤزونه گؤره مخصوص دبلری واردير. مختلف شهرلر ايله كندلرده توی آديندا بير شنليك تؤرهنی قورولور. آنجاق بو تویلارين گؤزلليگی اونلارين مختلف قايدالار ايله دبلرده توتولماسيدير. بو يازیدا چاليشميشام سيز عزيزلری اورمو شهرينده اولان توی دبلرينين بعضیسينی ...Read More »


text:
رحمتلیک ننه م دئییردی یول یولداشی اولماق چتیندی، هر آدامین ایشی دئییل. یازیق آرواد دوز دئییرمیش، اوندا من باشا دوشموردوم.
ایندینین سؤزو دئییل، نئچه ایلدن سونرا قبول ائله مندن یولا گلمه ییبسن! گَلدییین واخت هله منیم چوخ ایشیم وار ایدی گؤرمه یه. او بیری اوشاقلار کیمی عراقلیلارین دَده سینی یاندیرماق ایسته ییردیم؛ آنجاق سنین پیس واختدا گلمه یین هر نه یی کورلادی. بلکه ده گلمه یین اؤز الینده دئییلدی، گئتمه یین نئجه؟ او کی اؤز الینده ایدی. اوندا نییه یئرینی بَرکیدیب قالدین؟ دوکتورلر دئدیلر خطری وار، اؤزون نئجه؟ ایسته سه یدین ائله یه بیلردین. دوز دئییرم یا یوخ…
گؤردویون ایشلرین منه گؤره اولدوغونا اینانمیرام. منه گؤره اولسایدی، ایندییه چوخدان منی اؤزونیله آپارمیشدین او دونیایا. ایندی قالیبسان بوغازیمدا، نه آتا بیلیرم، نه اودا بیلیرم. آللاها ناشوکور بنده دئییلم، آنجاق بورا گَلندن بَری گونده اؤز – اؤزومه دئییرم: بو یولداشی منه وئرمکدن اؤترو، بو گونه قالمیشام ها؟!
الینی قویدو بوینونون دالینا، اؤوکه لدی. سونرا دونوخدو الینده کی قدیمی شکیله. بیر عکسه باخ گؤر همن آدامام؟ اوندا شیر تکین ایدیم. جبهه دن گلنده ننه م بیر توربا اوزَرلیک یاندیراردی. دئییردی: بالا! گؤز دَیر.
قونشولارین منه گؤز وورماغینی بیلمیرم، آنجاق یولا چیخاندا قیزلارین جومالاشماغینی یولومون اوسته گؤروردوم. یاشلی گؤزلرینی منه تیکیب دالیمجاق دوعا ائله یَردیلر. بیلمه دیم اؤزومه گؤره ایدی، یا قد – قامتیمه گؤره. منیم اورَییم اونلاریلن دئییلدی. بونلار هامیسی سؤز ایدی. بورا گلندن سونرا بیلدیم دونیا هئچ کیمه وفاسی یوخدور. نئجه کی من “جئیران” وفالی اولمادیم.
الینی آپاردی بالیشینین آلتینا، آیری بیر شکیل چیخارتدی. گؤرورسن جئیراندی. چارشاب باشیندا منه باخیب گولور. اردبیلده دوستوم “محمود”ـ ون تویوندا اونو گؤردوم. هنده وَردن سوروشاندان سونرا، بیلدیم گلین خانیمین باجیسیدی. اورَییم چیرپیندی. کَپنکلرین قاناد چالماقلاری یادیما دوشدو. فیکر ائله دیم: سینه م کپنکیلن دولوبدو. ائلچیلیکدن سونرا بیر سویوق قارلی هاوادا توی توتدوق. یادیمدادی قار دیزدن ایدی. بیزیم تویوموز سنین یادینا گلمز. اوندا هله بیر – بیریمیزیلن تانیش اولمامیشدیق. او گون قانادلانیب اوچوردوم. بئله فیکیرلَشیردیم: قوجالاندا جئیراننان چَلیک وورا – وورا، اوشاقلاریمیزین ائوینه گئده جه ییک. سونرا اؤله نه جک بیرلیکده یاشایاجاییق. حئیف کی او جور اولمادی، یعنی سن قویمادین.
اورَکدن بیر آه چکیب آتوشگه دن گؤزونو حَیه طه تیکدی. او کیشینی گؤرورسن؟ سن بورا گلندن اونو گونده بو جور گؤرورم. آسایشگاه پالتارینین اوستوندن کراوات تاخیب حَیه طده دولانیر. الینی بئلینه ووروب شاخ – شاخ یول یئریییر. آدی “صَفر”دیر. جنگ زامانی اونو گؤرموشدوم. بئله دئییلدی هئچ. او دا جنگده موجی اولوبدور. هئچ کیمیلن یولا گئتمیر. اوندا منه دئیَردی: دَده م خان ایمیش. الینی ووراردی بئلینه، شاخ – شاخ یول یئریییب دستور وئره ردی. یازیق بیلمیر ایندی اؤزو ده دَده سی کیمی اولوبدور.
الینی پنچره نین سویوق نرده سیندن چکدی کنارا. تخت اوسته بارداشینی قوروب اودقوندو. دوز دئییرسن… هامیدان یازیغی اؤزومَم. یازیق آرواد گؤره سن نئجه دیر؟ گؤره سن جورلاناجاق؟ دونوخدو اوستونه کاغیذ بیر تقویم آسیلمیش رنگی – روفو قاچمیش دیوارا. گون آتوشگه دن شاخیردی یئره. اوتاغین قاپیسی قورو سسنن آچیلیب “عباسی” آدیندا بیر پرستار الینده غذا گیردی ایچَری. ـ «بیزیم آغا “موراد”یمز نه قاییریر؟حالی سازدی؟»
اودقونوب دئدی: ـ «یئنه نه گتیریبسن؟ شوربا؟ بیر نعلبکی داوا ایلن ؟ شوربا اولسا یئیه رم آنجاق نعلبکیده کیلره یئریم یوخدو!»
پرستار سینینی قویدو قاباغینا. ـ «یوخ بئله اولماز. ائوه گئتمک اوچون هر ایکیسی لازیمدی.»
الینی اوزاتدی قاشیغا. اونو کاسانین ایچینده دولاندیریب آپاردی آغزینا ساری. الی گؤیده قورودو. ـ «دوغرودان خانیم پرستار نئجه دیر؟»
عباسی دستگیره نی اویناتدی. ـ «یاخشیدی… اوزو بیر آز گؤیه ریب. اؤزوموزوک آ، الین یامان گوجلودو.» سونرا قاپینی اؤرتدو. قاشیق الیندن دوشدو کاسایا. شوربا لکه لری سیچرادی پالتارینا.
فرانک انصاری
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.


text:
عاشیق ماهنیلاری تئللی ساز 2 آشیق حسین جاوان، آشیق ادبیاتینین و صنعتینین پارلاق شخصیتلرینندیر. او میلادی 1916 نجی ایلده قاراداغدا دونیایا گؤز آچیبدیر. سونرا عاییله سیله بیرلیکده گنجه شهرینه گئدیب، بیر مدت اورادا یاشاییر، ایللر سونرا تبریز شهرینه قاییدیر و بیرازدا اورادا قالیر. نهایت گونش ایلی 1324 نجو ایلده یئنی دن گنجه شهرینه قاییدیر و نهایت گونش ایلی 1363 نجو …ادامه نوشته »
عاشیق عبدالعلی نوری
آشیق عبدالعلی نوری (قاراداغین آدلیم آشیق لاریندان بیری) عاشيق عبدالعلی نين سسی هر کيمسه نی وجده گتيرردی، جنگی کوراوغلو چالاندا کوراوغلو گؤز اؤنونه گلردی و غملی چالاندا دونيانی غم گؤتورردی. سيف الله اوغلو عاشيق عبدالعلی نوری 1318نجی گونش ايلينده قاراداغ ماحالىنين خودافرين بخشینين جانانلی کندينده آنادان اولوبدور. قاراداغ هر زامان عاشيقلار اوجاغی اولوب و اونا گؤره ده اوشاقلار کيچيک ياشلاريندان …ادامه نوشته »
عاشیق چنگیز و عاشیق محبوب + دانلود
عاشیق چنگیز و عاشیق محبوب بو گؤزل چیلله گئجه سینده، بیر نئچه تورک عاشیق ماهنیلاری، عاشیق چنگیزینن عاشیق محبوب دان سیز گؤزل یولداشلاریما حاضیرلامیشام. اومودوم وار کی قولاق آسیب بیه نسیز. ساغولون و چیلله گئجه نیز موبارکدی… ماهنیلارین لیستی: 1.سماور ماهنیسی 2.منیده او دفتره یاز 3.کوراوغلو دوبیتیسی 4.گیله نار 5.قوشایاپراق 6.بیزی بیزدن آلدیلار – – – – – – – …ادامه نوشته »
دانلود عاشیق ماهنیلاری سری جدید
عاشیق ماهنیلاری اوچ آدلیم عاشیقدان، عاشیق اکبر، عاشیق گؤیجه لی تاپدیق، عاشیق فتح الله 19 عاشیق ماهنیسین آشاغادان ایندیره بیلرسیز هر ماهنی نی آنلاین قولاخ آسابیلرسیز یادا ایندیرمک اوچون، هر ماهنیا، ایکی لینک قویولوب کی هر هانکیسیندان ایسته سز ایندیره بیلرسیز. عاشیق اکبردن اوچ ماهنی: اؤلچوسو: 5.8 MB … اؤلچوسو: 5.1 MB … اؤلچوسو: 5.4 MB … عاشیق فتح الله …ادامه نوشته »
عاشیق ماهنیلاری
عاشیق ماهنیلاری بمناسبت این روزهای فرخنده این موسیقی های زیبا تقدیم به شما. 13 ماهنی از بهترین موسیقی عاشقی را میتوانید از پایین دانلود کنید. برای راحتی شما سه لینک مختلف برای هر عاشیق ماهنیسی گذاشته شده. از هر کدام که راحت بودید دانلود کنید. در ضمن کیفیت موزیک های آنلاین پایین میباشد و برای دریافت با کیفیت بالا از …ادامه نوشته »


text:
قووت
قووت، فیزیکده کۆتلهلی بیر جیسمه حرکت قازاندیران ائتکیدیر. هم یؤنۆ (جهت) همده بؤیۆکلوگو اوْلان قووت وئکتورئل بیر نئجهلیکدیر. نیوتونون ایکینجی یاساسینا گؤره ثابیت کۆتلهلی بیر جیسم، اۆزرینه اویقولانان نئت قووتله دوغرو(بیر جهتده اولان) جیسمین کۆتلهسی ایله ترساورانتؽلؽ بیر شکیلده سۆرعتلنیر. بیر جیسمه اویقولانان نئتقووت جیسمین قازاندیغیدئوینیرلیگین زامانا باغلی دییشیمینه ائشیتدیر(مساوی).
اۆچ بویوتلو نسنهلره(اشیاء) اویقولانان قووتده نسنهنین دؤنمهسینه، شکلینین بوزولماسؽنا،باسؽنجدا دییشمه و بعضی دوروملاردا حجمین دییشمسینه سبب اولا بیلیر. بیر محور اطرافؽندا دؤنمه سۆرعتینتده دییشیمه سبب اولان قووت اییلیمینه توْرک دئییلیر. دئفورماسیون(شکیل دییشیلمهسی) و باسؽنج بیر نسنه اۆچوندهکی ائتکیلیین قووتلرین سونوجودور.
قووت وئکتورئل بیر بؤیۆکلۆکدور. دولاییسیایلا وئکتورلارا ایلگیلی بۆتون اؤزللیکلر قووتلر اۆچونده گئچرلیدیر. قووت "F" حرفیایله گؤستریلیر و "دینامومتر" ایله اؤلچۆلور.
قووت آنلامؽ ایلک اولاراق کلاسیک مکانیگین ایکینجی حرکت یاساسؽندا گؤرۆلمکدهدیر. بیر جیسمین اۆزرینده ائتکیین بیر نئتقووتتین اونون دئوینیرلیگین دییشمسینه ندن اولور. قووتین SI بیریم سیستمینده نیوتوندور. نیوتون بیریمی قیساتیلماسی "N" دیر.
دولاییسیلا:
دئوینیرلیک p=mv ایله:
گئچرلیدیر.
کۆتله "m" دییشمزسسه (اؤرنک اۆچون راکئتلر دییشیر) اولدوغوندان قووت اۆچون جۆملهنین یالنیز ایکینجی قؽسمی اؤنملیدیر.
قووت (), کۆتله m,ایومهده , اولماق اۆزهره:
شکلینده ایفاده ائدیلیر. بیریمیده نیوتون یا دا ' دیر.


text:
حکایت حسن بصری از مناجات ارباب عاشقان
حکایت حسن بصری
حسن بصری دیور بیر گجه من
عزم ائدوردوم یولی قلبیمده محن
واردی دیلده منیم چوخ شرریم
دوشدی بیر مسجیده یولدا گذریم
من اشیدیم کی گلور غملی صدا
بیری ایلوردی او مسجیده نوا
بیری مسجیده مناجات ائلیور
آغلیور عشق و مباهات ائلیور
مسجیدی نور ائلمیشدی روشن
مسجید اولمشدی کانه گلشن
ملکوتی سس اوجالمشدی اود م
مسجید اولمشدی فلکدن اعظم
مسجیدون هر یری پر نوریدی
نوریدن هر داشی مین طوریدی
مسجید اولمشدی سراسر اعجاز
ملک ایلردی او یرده پرواز
او مناجات سسیندن یکسر
یره تعظیم ائلیوردی گویلر
حسن بصری دیور من ناگاه
یوخونا گئتدیم اولام تا آگاه
کیمدی بو ذکر و مناجات ائلیین؟
عالمی جلوه سینه مات ائلین ؟
غرق اولدوم ولی من جلوه سینه
دایانب من قولاق آسدم سسینه
بئله ایلوردی او دم راز و نیاز
ای منیم آلاهم ای بنده نواز
اعتمادیم سنه واردور یکسر
باخماسون بندووه ،بندون نیلر ؟
ای اورگ سرّینه هردم آگاه
بختوردی کیمه سنسن آلاه
گجه نی هر کیم اولا غرق نوا
سنه دردین دییه ای بی همتا
سویلیه محضرووه غملرینی
قوزیا درگهووه اللرینی
تک و تنها گجه لر اشگیلن
سنه رازین دانشا غرق محن
ای منی خلق ائلین ای آلاه
سنه جوابین ورجگسن والاه
حسن بصری دیور حقه قسم
تا مناجات بورا چاتدی اودم
مسجیده دوشدی او اثناده طنین
اوندا بیر سس اوجالب چوخلی متین
ای منه بنده محبوبترین
اولمیان ای سنه دنیاده قرین
هر ملک واله ولوبدی سوزووه
صحبت ایله منم عاشق سوزووه
تا ائدورسن منیلن راز و نیاز
ئوزومه ایلیورم فورا ناز
هر نه ایستیسن عزیزیم ایسته
یوخدی چون سن کیمی بیر شایسته
ایستسون هر نه سنه من وررم
سنه ئوز عرشیمی من گوندررم
گرچی من خالقووم آلاهووام
من سنون عاشق و خاطیر خواهووام
حسن بصری دیور دای بوردا
منی بیهوش ائلدی اوج صدا
بیلمدیم سوزلری چاتدی نه یره
گجه نه حالدا یتیشدی سحره ؟
ئوز ئوزوملن بئله دیدیم یارب
گورسن کیمدی بو عالی منصب؟
کیمدی بو مسجیدی ایلور بی تاب
اونا آلاه ورور هر لحظه جواب ؟
کیمدی بو عشقیده غوغا ائلین ؟
مسجیدی عرش معلا ائلین
کیمدی آلاه اونی ارزنده تانور
باشنا کل ملائک دولانور
ناگهان دوردی او عالی درجات
جلوه سی ائتدی منی واله و مات
گورجگین صورت نازین تاندم
اشیدین راز و نیازین تاندم
او مناجات ائلین نور دو عین
فاطیمه اوغلی حسینیدی حسین
حسن بصرییه الان دیگون
بو سوزی سینه سی سوزان دیگون
مسجیدی ائتدی اوکی غرق صفا
وطنی اولدی اونون کر ب و بلا
پیکری عشقیده اولدی یارالی
سجده گه ایلدی بیر گودالی
او مناجات ائلیوردی قاندا
غرقیدی یا رب و یا سبحاندا
قوما قویمشدی یارالی اورگین
گوردی بیر کوفه لی ناگه کورگین
الده نیزه یتیشیب قتلگهه
قلخزب نیزه سینی باخدی شهه
ائتدی کینه ایله لبالب اورگین
اندیریب سوکدی حسینون کورگین
او زمان کرب و بلا تیتریدی
ضربه دن عرش خدا تیتریدی
بیر ننه وای بالا وای سویلیدی
بیر باجی مظلوم حسینیم دیدی
لیک قاندا بئله دیدی سلطان
ای حق قادر و حی منان
من کی اولدوم بئله شانشان آلاه
راضی اول بو یارالیدان آلاه
سس گلیدی ائوون آباد حسین
ای اولان مفخر عُبّاد حسین
راضییام ،آز سینه می داغلا حسین
بدنونن قزووا ساخلا حسین
بسدی دای قویما وجودون بیچیله
جسم سقا کیمی جسمون کیچیله
مُهر تائید دگیب مکتبووه
الووی ساخلا با جون زینبووه
عشقوون تا باخا آئینه سینه
الووی تا کی قویا سینه سینه
لیک اظهار ائلیردی مولا
ایستیم جسمیم اولا بردا فنا
ساربانه وررم اللریمی
زینبیم بسدی ئوپه رگلریمی
شامه جگ غصه لی اولدوزلارمی
نیزه ده یاندرارام قزلارمی
قویارام حسرت اولاری لبیمه
دردلرین هامی دییر زینبیمه
خیزرانه وررم من لبیمی
سالارام حسرته من زینبیمی
آقاج ئوپدی نجه قانلی دوداقی
اولارام اوندا رقیه قوناقی
چاتارام نیلی جماله بالاما
بیر ئوپوش بسدی سه ساله بالاما
6/5/90
سلام هستیم در رکابتان[گل]
شما دعوت شده اید موسسه تبلیغاتی و اطلاع رسانی ایران زمین از شما دعوت می کند تا با مراجعه به سایت این موسسه و ثبت سفارشات خود از خدمات پیشرفته بهرمند شوید. فرشاد قنبری صاحب امتیاز و مدیر مسوول کانون تبلیغاتی و اطلاع رسانی ایران زمین آدرس: اردبیل، خیابان باکری، نرسیده به میدان فلسطین، جنب ترانس برق، قطعه8 صندوق پستی، 591 / 56135 تلفکس: 5515609 – 0451 تلفن همراه: 09147449629 www.kanooniranzamin.blogfa.com Email:k.iranzamin2000@gmail.com
با سلام اقای سلیمانی شعر هر پنج در قسمت آرشیو موجود است
aghaye soleymani kheyli sayt khobi darid tabrik migam
هراتین قالاسێندا لشکرین آراسێندا سلطان دهدهم جنگ ایلهر قان آخار یاراسێندا. الینده قمچی گئزهن دیزینهجک چکمه چئکهن استر آباد حربینده ایگیتلهر یئره توکهن و نیز این ترجیع بند: دیزینهجک چکمهلی دیرسهگهجک دۆگمهلی اَینێ ماهۇت گئیمهلی آغام دهدهم خان دهدهم مئیداندا سلطان دهدهم. یئتیملهرین اؤرتۆسی اۆزۆ قوْنداق اؤپۆسی درین سۇلار کؤرپۆسی آغام دهدهم خان دهدهم مئیداندا سلطان دهدهم. ائوده محبتلی آتام دروازه کۆرهکلی آتام قۇرقوشوم بیلکلی آتام آغام دهدهم خان دهدهم مئیداندا سلطان دهدهم. ماهوتین (ماهوتویون) ساخلارام. بَئسلهرهم ساغ ساخلارام. اوْغلۇن جنگه گئدنده. بوْی چینینه ساللارام آغام دهدهم خان دهدهم مئیداندا سلطان دهدهم.
در بیان مصیبت حضرت زهرا (س) و مادر از بایاتی زیر استفاده می شود: باغدان باغا گلمیشم گۆل درماغا گلمیشم ایتیرمیـشــم آنامـــێ آختارماغا گلمیشــم! در فراق عزیز از دست رفته سروده میشود: کؤینهگین آغ ساخـــلارام یـۇیـــارام آغ ساخــــلارام بیرده منه قـوْناق گلسهن یۆز ایل قوْناق ساخــلارام قیزیل گۆل اوْلمایایــدێ سارالێب سوْلمایایـدێ بیر آیرێلێـق بیر اؤلـــۆم هئچ بیری اوْلمایایــدێ و در داغ برادر اوْخشامای زیر را سر میدهند: قارداشلار، آی قارداشلار یاغێش یاغار قار باشـلار باجـێـــلار غمــــلهنهنده گؤیــلۆن آلار قارداشــلار و زبانحال حال مادر فرزند مرده را این چنین داد می زنند: داغلار باشێ چمهنلر کهلیکلهر داغدا دنـلهر اوْغلـۇ اؤلـــهن آنانێـن اۆرهگـی تئز ورهملـهر اۇلدۇز گؤیه دۆزۆلهر - علی خۇمار گؤزلهر سۆزۆلهر آهۇ ملهر، سس گلهر - بالا منیم قلبیم اۆزۆلهر – علی
من گۆل اکیب درمهدیم اوْغۇل دادێن بیلمهدیم های دۆشدۆ اوْخلانمێسان اوْخ یاروْوی -بالا- گؤرمهدیم ----[یاراوۇ] باغلێ قالێب اللـهرین پارچالانێب حنجهرین گۆلمهدین بیر یول منه اوْخا گۆلهن – بالا- لبلهرین غملهریمی سانارام زیلفلهریمی یوْنارام [یوْلارام] گهوارهوی ترپهدیب لایلای چالێب یانارام آهو کیمی ملهرهم قان یاش گؤزه الهرهم سنی سالێب یادیمه –علی قۇنداق آچێب بلهرهم عئشقون آتێب منظهره – علی بالا- آدۇن دۆشۆب دیللـهره قلبی یارالێ آنان – بالا قۇربان خۇمار گؤزلهره – بالا
آلنۇندا قارا تئلون – بالا گؤرمهدیم –آی- شیرین دیلون قالدێ سندهن یادێگار سینهمده –بالا- دێرناق یئرون گۆندۆز گئجه – بالا- آغلارام بالا- اۆرهک باشێن داغلارم گلسوْن منیم سینهمه – بالا اوْخ یاروْوۇ باغلارام – بالا سێنێب منیم شهپهریم قان اوْلۇب اشک-ی-تریم سۇ ایچمیشهم –بالا-سۆد گلیب الوْو وئرئی – بالا- دؤشلهریم اینجیدیب عالهم منی درده سالێب غم منی بالا- دؤشۆمۆ سۆد آغرێدار گل سینهمه ام منی باغچادا گۆل درمیشهم دیلبهره گؤندهرمیشهم بیر اوْلان آللاهیمه – بالا سنی قۇربان وئرمیشهم فرود از اوج: فلهک دانێب دۇزۇوۇ باتێرێب اۇلدۇزۇوۇ تارێ قبۇل ائلهسین منیم املیک قۇزۇمۇ ظالێم گؤزۆ اوْیمادێ آنان سندهن دوْیمادێ آیاق دۆتۆب گزمهگه- علی فلهک سنی قوْیمادێ آنان زیلفین هؤرمهییب سنسیز آغ گۆن گؤرمهییب هئچ قانادێ باغلێ قۇش - علی سن کیمی جان وئرمهییب – بالا علی- چێرمادێن دوْرانۇوۇ آلدێ عطهش جانۇوۇ اوْخ وۇران صیادیدهن تاری آلار –بالا- قانۇوۇ
ایام سوگواری سالار شهیدان را تسلیت می گوییم
http://hazrat-e-aliasghar.blogfa.com/


text:
۱۵ دسامبر
- ۵۳۰ - ایمپراتور يۇستینیانین امریله روم حۆقوق سیستمی ۶-جی عصرین طلبهلرینه اۇيغونلاشدیریلیب.
- ۱۰۵۵ - سلجوق حؤکمداری توْغرول بَي بغدادی فتح ائدیب
- ۱۲۵۶ - هولاکو خان قوْشونلاری الاموت قالاسینی يئرله يئکسان ائدیب.
- ۱۸۰۶ - ناپوْلِوْنون اوْردوسو وارشاوانی تۇتوب.
- ۱۹۱۷ - موْلداوی خالق جومهوریسی اعلان ائدیلیب.
- ۱۹۸۹ - رۇمانیده کومونیست حیزبینین حاکمیتینه قارشی چێخیشلار باشلايیب.
- ۱۹۹۰ - قیرقیزیستان مۆستقیللیگینی اعلان ائدیب.
- ۲۰۰۰ - چِرنوْبیل اتمی نیروگاهینین سوْنونجو - ۳-جو بولوکونون ایشی داياندیریلیب. بۇنونلا دا، نیروگاهین فعالیتینه سوْن قوْيولوب.


text:
ناتو عراقدا حربی بازا یاراتماق بارهده قرار وئریب.
آخار. آذ خبر وئریر کی، ناتو عراق حربچیلرینه ایشید-ا قارشی مباریزهده تعلیم کئچهجک.
حربی آلیانس طرفیندن عراقا چوخ میللتلی بریگادا یئرلشدیریلهجک.
موختلیف اؤلکهلردن گلهجک تعلیمچیلر عراقلی قوهلره ال ایستحصالی پارتلاییجیلارین نئجه محو ائدیلمهسی لازیم اولدوغونو ایضاح ائدجک. عراقلی قوهلرین سنی قروپلار و ایشید ایله داها آکتیو مباریزه آپارماسینی تعمین ائتمک مقصدیله حاضرلانان پروگرام ناتو-نون صولح و تهلوکهسیزلیک نامینه علم پروگرامی چرچیوهسینده حیاتا کئچیریلهجک.


text:
مدیر مسول دکتر حسین شرقی دره جک (سوی تورک)
ƏRGƏNƏGÜN VƏ YA NOVRUZ BAYRAMI ƏSKİ TÜRK GƏLƏNƏYİ
SORUMLU MÜDİR:Dr.HÜSEYN ŞƏRQİDƏRƏCƏK SOYTÜRK
سئوینج و بایرام هر زامان بیر اوغورون وغلبه نین یادا قازانیمین سونراسی یارانان دویقوسال و اونودولماز بیر اولایدیر.
تورک اولوسونون زورلوقلارا غلبه سینین سیمگه سی کیمی تاریخین یادداشیندا حک اولان "ارکنه کون" یا "ارگنه گون" سونرالار ایسه تورک آچیلیمی ایله اورتا آسیادان دیگر جغرافیالارا یاییلان و مختلیف مدنیت و دیللرده باشقا تور سسلنن بو مادی و معنوی تورک الده ائدینیمی سونرالار چئویری اولاراق ناوروز ، نوروز کیمی قاوراملارلا سسلنمه یه باشلامیشدیر.
اونوتمایاق کی دده لریمیزن کولتور ظفری کیمی دونیا اینسانلارینا تقدیم ائدیلن بو بشری ایجاد اونو گوستریرکی اونلار یارادیجی گوجه مالیک اولموشلار. بو یارادیجیلیق او قدر اونملی دیرکی حالا چاغیمیزدا بوتون بشری ایجادلارین گوجو ایله بو نایلیته چاتماق هارداسا اولومسوزدور.
ارگنه گون معنوی وارلیقدیر اونو یاراداندان باشقا کیمسه منیمسیه بیلمز.بو فرهنگی و مدنی دیر او قدر آنلاملی دیر کی،اینسانین حیات طرزینی اوزونده احتیوا ائتمیش ویوز ایللر بویو حتی مین ایللر بویو کونوللری و روحلاری فتح ائتمه یی باجارمیشدیر.
گلنکلریمیزین یاشانیلان تیمثالی اولان ارگنه گون عادتلری ان آزی بیر ایلین ایکی آیینی اوز دولغون دیرلری ایله باریندیرماقدادیر.
بایرام یعنی گوندوز و گئجه نین برابر اولدوغو بیر گونون بشر دوهاسی ایله اثباتلادیغینی هم ده بو مسئله نی تام بیر آی عرضینده دورد چرشنبه آنلامیلا قوتلاتما مراسیملری موسطویسینده حقیقی آکادمیا کیمی اینسانین یاشام فلسفه سینه اوداقلانمیشدیر.
کونلوموز و دویغولاریمیز هر زامان ارگنه گون کوکونده اولسون.یئنی ایلده گوروشنه دک.


text:
نورسلطان نظربایئو: قازاقیستان بوتون اؤلکهلرله آچیق، اوبژکتیو، مثبت امکداشلیق ایچریسینده چالیشاجاق
پرزیدنت نظربایئو مساژیندا، قازاقیستانین نوکلئرسیز بیر دونیانین یارادیلماسی و قلوبال ساواش تهدیدلرینین قارشیسینین آلینماسیندا قاتقی تامین ائده بیلهجگینی وورغولادی
قازاقیستان پرزیدنتی نورسلطان نظربایئو، اؤلکهسینین بیرلشمیش میللتلر تشکیلاتینین امنیت شوراسی 2017-2018 دؤورو اویهلیغیله باغلی، بوتون عضو اؤلکهلرله آچیق، اوبژکتیو، بالانسلی، مثبت امکداشلیق ایچریسینده چالیشاجاغینی بیلدیردی.
نیویورکدا تشکیل ائدیلن "چاتیشمالارین مانع تؤردیلمهسی و باریشین قورونماسی" موضوعلو توپلانتیدا پرزیدنت نظربایئوین، اؤلکهسینین بیرلشمیش میللتلر تشکیلاتینین امنیت شوراسینداکی یئنی وظیفهسینه باغلی مساژی خاریجی ایشلر ناظیری کایرات آندراهمانوو طرفیندن اوخوندو.
پرزیدنت نظربایئو مساژیندا، قازاقیستانین نوکلئرسیز بیر دونیانین یارادیلماسی و قلوبال ساواش تهدیدلرینین قارشیسینین آلینماسیندا قاتقی تامین ائده بیلهجگینی وورغولادی.
نظربایئو، افغانیستانداکی ثابیتلیگین دستکلنمهسی و اورتا آسیا بؤلگهسیندکی باریشین تامین ائدیلمهسی موضوعلاریندا دا آستانانین لیدرلیک ائده بیلهجگینین قید ائتدی.


text:
گوزل و دیرلی ماهنی دی ایجازه زله من بونون متنین ده یازیم
فیکریندن گئجه لر یاتا بیلمیرم
بو فیکری باشیمدان آتا بیلمیرم
دئییرم چون سنه چاتا بیلمیرم
آیریلیق، آیریلیق، آمان آیریلیق
هر بیر دردن اولار یامان آیریلیق
***
اوزوندور هیجرینده قارا گئجه لر
بیلمیرم من گئدیم هارا گئجه لر
ووروبدور قلبیمه یارا گئجه لر
آیریلیق، آیریلیق، آمان آیریلیق
هر بیر دردن اولار یامان آیریلیق
یادیما دوشنده آلا گوزلرین
گویده اولدوزلاردان آلام خبرین
نئیله ییم کسیبدیر مندن نظرین
آیریلیق، آیریلیق، آمان آیریلیق
هر بیر دردن اولار یامان آیریلیق
سلاملار نه گوزل و دیرلی سایتیز وار چوخ چوخ سئودیم امکلریزه و زحمت لریز آلقیش ائدیرم یاشاسین بوتون چالیشانلاریز، یولوز داواملی و اوزوز گولش اولسون ایمکانی اولسا باکی آهنگ لری ده چوخ قویون ، ساغ اولون


text:
کمال عبدالله: «جاویدین داشی آغیردیر»
بو گونلرده فیلوسوف آغالار محمداوو میدان تیوی سایتیندا چاپ اولونان مقالهسینده آذربایجانین کلاسیک شاعری و دراماتورقو حسین جاوید-ی تورکییه تورکجهسینه موناسیبتینه گؤره «تورکییهنین قولبئچهسی» آدلاندیراراق جاویدین «دیلیمیزی زیبیللمکده» اتهام ائدیب. کولیس بو مقاله و عمومییتله سون گونلرده مطبوعاتدا گئدن حسین جاوید پولئمیکاسی ایله باغلی قان تورالینین یازیچی کمال عبدالله ایله صحبتینی تقدیم ائدیر.
-کمال معلم، آغالار محمداوو یازیر کی، جاویدین رئپرئسییا اولونماسی ایله اونون «دیلیمیزی زیبیللهمهسی»نین قارشیسی آلیندی. بیر یازیچی کیمی سیزین بو مسئلهده مؤوقئیینیز ندیر؟
-نه جور یازیب، او جور و او قدر آنلاییبدیر. بو منطیقسیز منطیقی داوام ائتدیرسک، او زامان فضولی ده گرک تئز اولایدی و یاخود هئچ دوغولمایایدی، بئلهده اونون آنلاشیلماز عرب-فارس ترکیبلری دیلی داها آز "زیبیللهردی". صابیر، میرزه جلیل ده ائله. بو منطیقله دده قورقودا قدر گئتمک اولار. ادبی وهابیلیکدی. بینؤورهنی ، کؤکو هدف گؤتوروب. جنگللیک نعرهسی چکیب همفیکیرلرینی یانینا ییغماق جهدیدی. اصلینده، «آذربایجانی نه قدر سئومیرم، اونا نه قدر نیفرت ئدیرم» ماهیتلی بیر یاریش وار. بو لیاقتسیز یاریشین اؤنونده اولماق جهدیدی.
-دیلچی آکادئمیک کیمی نئجه دوشونورسونوز، جاوید دیلیمیزی دوغرودانمی زیبیللهییردی؟
-دئدیم آخی، بو بئلهدیرسه او زامان دیلی زیبیللهمهین شاعر، یازیچیمیز یوخدور. فضولی ده، نسیمی ده، صابیر ده، سید عظیم ده ، میرزه جلیل ده اونلارلا باشقاسی دا دیلی زیبیللهییبلر؟ قطیعن. هر دؤورون اؤز دیل قالیبی اولور. تمیز آذربایجان دیلی سون درجه نیسبی آنلاییشدیر. هر دؤورون اؤز تمیزلیک و ناقیصلیک درجهسی وار. جاویدین دیلینی او زامانلار سون درجه طبیعی شکیلده آنلاییب سئوَن مینلرله ضیالی وار ایدی. اونلار نئجه اولسون؟ اونلار آذربایجانلی دئییلدیلر؟! جاوید آذربایجان دیلینین پوتئنسیال قاتلارینی، ریتمیک اِنِرگئتیکاسینی، چئویکلییینی، سینتاکتیک ایمکانلارینی یئنیلهییردی. بو او دئمک دئییل کی، دیلین باشقا ایمکانلارینین اوستوندن خط چکیلیردی. داها بیر ایستیقامت یارانیر، اوسلوب و قراماتیک-لئکسیک موستویده یئنی جیغیرلار، یوللار گؤرونمهیه باشلاییردی. بیز دئیه بیلیردیک: دیلیمیز آغ-قارا تئلئویزور کیمی دونیانی، بیزیم داخیلیمیزی عکس ائتمیر، دیلیمیز بونو رنگلی تئلئویزوردا اولان کیمی ائدیر.
-جاویدله عینی دؤورده یاشایان میرزه علی اکبر صابیر، محمد هادی، صمد منصور کیمی شاعرلریمیزین ده دیلی بو گون اوچون مورککب ساییلا بیلر. لاکین سیزجه نیه گؤره داها چوخ جاوید بو کونکتئکسده هدف تاختاسینا قویولور؟
-جاویدین داشی آغیردیر. اما بونون، البته کی، سیاسی طرفی ده وار. یعنی، باخین گؤرون، من او قدر اوبیئکتیوم کی، تورک دیرلرینه نیفرتیمی اورتایا قویورام، مندن تورکییه علئیهینه ده ایستیفاده ائلهیه بیلرسیز... دیگر طرفدن، بو بیر یوخلاما مقامیدی. رئاکسییا یوخلانیر. دؤیوشه چاغیریش شئیپورونون سسیدی. یئنه فضولی یادا دوشور: "طیفل هم جؤولان ائدر، اما آغاجدان آتی وار..."
-بئله باشا دوشدوم کی، جاویدین بو گون «ایفشا» ائدیلمهسینده اولدوغو کیمی ۳۷-جی ایلده رئپرئسییا اولونماسیندا تورکییه و تورکجه عامیلی حل ائدیجی رول اویناییب...
-بلکه ده هانسیسا میستیک قاتدا بو ایکی شر عامیلی بیرلشیب... ادبی وهابیلر، چوخ راحات شکیلده او دؤورون بولشئویک یازارلارینین قولبئچهلری کیمی گؤرونورلر...
-دئمک، صحرا هله ده بؤیویور...
-نیچهنی یادا سالساق، صحرا بو گون ده بؤیومکدهدی. تأسف.
اما بیر مقام دا وار. جاویدله باغلی دئمک اولار کی، اونون اینفورماتیو سیستئمی اؤز-اؤزلویونده کوسمیک ساهمان یاراتماغا یؤنهلیدی. بو سیستئم ائنتروپییانی، باشقا سؤزله، صحرانی اؤز ایلکینلییینده رد ائدیر.
-شیخ سنان صحرانی قویوب گلسه ده صحرا هله ده یئریندهدیر. و اینسان نیچهجهسینه دئسک فؤوقالاینسان هله ده جمله خیانتلره بایسدیر.
-بو آرتیق تامام باشقا، خصوصی بیر صحبتین مؤوضوسودور.


text:
تورکیه پنجره سیندن اورتادوغو (26)
اسد رژیمینه عایید بیر ساواش اوچاغینین رقه یاخینلیغیندا آمریکا طرفیندن سالینماسی و ایرانین دیرالزورا ایستیقامتلی بالیستیک موشک سالدیریسی سببیله سوریهده گؤزلر بو ایکی بؤلگهیه چئوریلدی
تورکیه پنجره سیندن اورتادوغو (26)
-------
اسد رژیمینه عایید بیر ساواش اوچاغینین رقه یاخینلیغیندا آمریکا طرفیندن سالینماسی و ایرانین دیرالزورا ایستیقامتلی بالیستیک موشک سالدیریسی سببیله سوریهده گؤزلر بو ایکی بؤلگهیه چئوریلدی. بیز ده بو هفته پروقرامیمیزدا سوریهنین بو بؤلگهلریندکی اینکیشافلاری و بؤلگهیه عکس اولونمالارینی آنالیز ائدجگیک.
آتاتورک اونیورسیتهسی اولوسلار آراسی ایلیسکیلر بؤلومو آراشدیرماچی جمیل دوغاچ ایپکین موضوعیلا باغلی قیمتلندیرمهسینی تقدیم ائدیریک ...
--------
سوریهنین شرقینده رئاللاشان ایکی گلیشمه سوریه بحرانینی یئنی اؤلچولری ایله درینلشدیرمک نامیزد. 18 ژوئن بازار گونو گونورتادان سونرا اسد رژیمینین هاوا گوجلرینه عایید سو-22 مودل بیر ساواش اوچاغی، رقه یاخینلیغیندا تابیقا اطرافیندا بومبالارینی بوراخدیقدان قیسا مدت سونرا آمریکانین اف-18 ساواش اوچاغی طرفیندن وورولدو. آمریکا طرفیندن ائدیلن آچیقلامایا گؤره اسد رژیمینین اوچاغی آمریکانین دستکلدیگی سدگ (سوریه دموکراتیک گوجلری) سنگرلرینی وورماسی سببیله سالیندی. آچیقلامادا آمریکا دستگی آلتینداکی گوجلره بنزر بیر سالدیری اولماسی وضعیتینده عینی قارشیلیغین یئنیدن وئریلهجگی ده وورغولاندی. دیگر طرفدن ایران ایسه دیرالزورداکی داعش عضولرینه یؤنلیک بیر موشک سالدیریسی تشکیل ائتدی. ایرانین غربیندن آتیلان موشکلر عراقی کئچهرک، تخمینن 600 کیلومتر اوزاقلیقداکی هدفلری ووردو. بو گلیشمه ایرانین بالیستیک موشک مودرنیزاسیونونون گلدیگی نقطهنی گؤسترمهسی باخیمیندان دا اهمیتلی بیر ایشاره.
روسیا فدراسیونو ایسه آمریکانین اسد رژیمینین اوچاغینی سالماسینی آغیر بیر آچیقلاما ایله قارشیلادی. آمریکا ایله آراسینداکی چاتیشماسیزلیک ساحهسی آندلاشماسینی و علاوه اولاراق معلومات موبادیلهسینی، دایاندیردیغینی بیلدیریب. روسیا بو تطبیقی سوریهنین عمومیتینه ائتمیر. بونونلا باغلی روسیانین قیرمیزی خطی فیراتین غربی. بوندان سونرا روسیا هاوا گوجلری، فیراتین غربینده آمریکا و موتتفیقلرینین بوتون فعالیتلرینی نیظامی هدف اولاراق ایزلهیهجک. بئلهجه روسیا، آمریکایا (آنا گؤودهسینی ترور تشکیلاتی پ.ک.ک-نین سوریه قولو پ.ی.د/ ی.پ.گ-نین میدانا گتیردیگی) سوریه دموکراتیک گوجلری فیراتین غربینه کئچسه، وورابیلیریم مساژی وئریر.
خاطیرلاناجاغی کیمی تورکیه ده بو بارهده آمریکانی دفعهلرله خبردار ائتدی. بیر ایلدن چوخ بیر مدت اوّل (آمریکا دستگینده ی.پ.گ-لیلر هله مونبیچ دوغرو ایرهلیلمهیه باشلامازدان اوّل) تورکیه آمریکایا ی.پ.گ-نین فیراتین غربینه کئچممهسی لازیم اولدوغونو سؤیلهدی. بو موضوعدا اسکی آمریکا خاریجی ایشلر ناظیری جان کری بیر نئچه دفعه سؤز ده وئردی. آنجاق بو سؤزلر تأسف کی، توتولمادی.
سوریه ایچ ساواشی آرالاریندا مینلرله کیلومتر اولان اؤلکهلری بیر-بیرینه ایستی تماسلار و دوشمنجه حرکتلر سرگیلهیهجک شکیلده یاخینلاشدیران بیر وضعیته چئوریلیر. بو سببدن، سوریه ایچ ساواشی، بؤلگهسل زنجیرلمه بیر اعتراضی آتشلیهبیلهجک کریتیک نقطهده. سوریهنین شمالیندا، آمریکا اؤندرلیگینده داوام ائدن عملیات بو آندا رقه یاخینلیغیندا. دیگر طرفدن اسد رژیمی گوجلری ده رقهیه یاخینلاشیر. جنوبدا ایسه ال-تانف اطرافیندا و اوردون مرزی بویونجا، کریتیک ایستی تماس خطی ده اورتایا چیخیر.
اؤلکهنین غربیندکی چاتیشمالار قیسمن آزالدی. آنجاق رقه ایله اؤلکهنین شرق و جنوبوندا داعشین الیندکی دیگر ساحهلرده حیاتا کئچیریلن ساواش سرعت قازاندی. رقه و دیرالزور ایللرینین زنگین طبیعی قایناقلاری وار. آیریجا بو ایللرین تورکیه ایله عراقا جوغرافی یاخینلیغی سببیله ایستراتژیک اهمیتی وار. بو سببدن شرقدکی ساواشین نتیجهسینده و داعش ایدارهسیندکی بؤلگهلرده تشکیلات چیخاریلدیقدان سونرا دوغان بوشلوغو کیمین دولدوراجاغی، سوریهنین گلهجگینی اهمیتلی اؤلچوده تأثیر ائدهجک.
داعشین سوریهنین شرقینده بوراخدیغی بوشلوغو کیمین دولدوراجاغی خوصوصو چوخ اهمیتلی بیر موضوع. چاتیشما سونراسینی پلانلامادا داعشی سرعتلی بیر شکیلده الیندکی بؤلگهلردن چیخارماق مختلیف ریسکلر ساخلاییر. بو وضعیت داعشین ترور شبکهسینین تهلوکهلی بیر چئوریلمه یاشاماسینا و داعشدن یئنی ترور تشکیلاتلارینین تورمسینه سبب اولا بیلر. داعشین نیظامی باخیمدان گئریلمهسی یاخود مشهور لیدرلریندن بیر قیسمینین اؤلدورولمهسی اولوسلار آراسی ساحهده ممنونیتله قارشیلانیر. آنجاق داعش وحشیلیگینین یئری عراق و سوریهده وحشی تطبیقلری ایله گوندمه گلن شیعه میلیتانلار و ایران یاییلماجیلیغی ایله اورتا شرقین ان وحشی ترور تشکیلاتلاریندان پ.ک.ک-نین آلاجاغی ناراحاتلیقلاری درینلشیر. داعش سونراسیندا ایرانین پارامیلیتئ.ر میلیتانلاری ایله پ.ک.ک آراسیندا بؤیوک بیر پایلاشیم ساواشی چیخماسی دا احتیمال. بو نقطهده آمریکا دستک وئردیگی پ.ی.د / ی.پ.گ / پ.ک.ک اوزریندن اؤزونو هئچ ایستمدیگی نوعدن چاتیشمالارین طرفی اولاراق گؤرهبیلر. تورکیهنین خبردارلیقلارینا باخمایاراق پ.ی.د / ی.پ.گ / پ.ک.ک-نی ناتو پرینسیپلری خاریجینده دستکلمهنین اوزینی تام دا بو بدلینی آغیر بیر شکیلده اؤدهیه بیلر.
نتیجه اولاراق، سوریه ایچ ساواشینی هم شمال بؤلگهسینده هم ده جنوب بؤلگهسینده یئنی بیر مرحلهیه گیریر. بو یئنی مرحله، گرگینلیکلرین دیرماشماسی وضعیتینده ایچریسینده اهمیتلی ریسکلری ساخلاییر. عملیات سویهده ائدیلهجک سهو حسابلامالار بؤیوک چاتیشمالارا سبب اولا بیلر. اسد رژیمی و موتتفیقلرینین ایشلدیگی اینسانلیغا قارشی جینایتلر، داعش و پ.ک.ک کیمی ترور تشکیلاتلارینین مرحمتسیز ترور سالدیریلاری سوریهنی و خالقینی یوخ ائتدی. بو نقطهده سهولرده ایصرار سوردورولورسه سوریه ایچ ساواشی بؤلگهسل بیر چاتیشمایا چئوریلمه ریسکی ده داشیییر.
---------
آتاتورک اونیورسیتهسی اولوسلار آراسی ایلیسکیلر بؤلومو آراشدیرماچی جمیل دوغاچ ایپکین موضوعیلا باغلی قیمتلندیرمهسینی تقدیم ائدیریک ...


text:
تورکیه اسرائیل نینگ استانبول قُنسلی نی هم هیده ب یوباردی
توناوکون هم تورکیه اسرائیل نینگ انقره ایلچی سی نی تشقی ایش لر وزیرلیگی گه چقیریشی آرتیدن تورکیه دن هیده ب یوبارگن ایدی
تورکیه جمهوریتی اسرائیل نینگ استانبول قنسلی نی هم هیده ب یوباردی.
اسرائیل لیک اوشبو دیپلمات اسرائیل نینگ غزه ده 62 نفر معصوم فلسطین لیک نی شهید ایتگن لیگی سببلی هیده یوباریلگن.
توناوکون هم تورکیه اسرائیل نینگ انقره ایلچی سی نی تشقی ایش لر وزیرلیگی گه چقیریشی آرتیدن تورکیه دن هیده ب یوبارگن ایدی.
امریکا قوشمه ایالت لری ایلچی لیگی نینگ تل ابیب دن بیت المقدس گه انتقال ایتتیریلیشی گه قرشی ناراضی چیلیک نمایشلری اوتکزگن فلسطین لیک لرگه قره ته اسرائیل تامانیدن حمله قیلیندی.
اسرائیل نینگ اوشبو حمله سی نتیجه سیده 62 نفر معصوم فلسطین لیک شهید بولرایکن, مینگلب کیشی ایسه یره لندی.


text:
قاضی اوغلو
ائل اوبا – امام حسنين اوغلو عبدالله بو صیرا دا کوچوک یاشتا اولان امام حسنین اوغلو عبدالله عمیسینی دوشمان آراسیندا گوره ر – گورمه ز چادیردان چیختی عمیسی اماما دو غرو یوزله شتی. بوآندا دوشمان عسکرینده ن بیریسی امام حسینین باشینا قيلينجين انديرمه غ ایسته دیغینده، عبدالله بونو گورونجه یوکسه ک سه سله چاغيردى:
(الله سنی ئولدورسون ای حرام زاده اوغلو حرام زاده… عمیمی ئولد ورمه غ ایستیر سه ن؟)
او ظالم کیشی عبداللهین سوزونه قیزه رکه ن قیلیجینی عبداللها دونده ردیغینده اونون الینی بد نینده ن آیردی. بو کوچوک اوشاغ چتین بیر اینجیگ دویونجا، یوزونو عمیسی امام حسینه دونده ریب چاغیردی. (وای آنام وای بابام وای عمیم. قولوم که سیلدی…) ئوزونو امامین یارالی قوجاغینا آتدی.
امام علیه اونو یارالی باغرینا باسارکه ن بویوردو: (ای قارده شیمین کوچوک اوغلو دایان بو مصیبته، الله سنی بابالارینا قاووشتیراجاغدیر).
داها صونرا امام علیه ئوزونو و قارده شی اوغلونو سانکی بویله اوخشوردو:
بیلمه م هاردا سه وگیمی قارده شي اوغلو صاخلايام!
يوره گيمه هر یاندان اوخلار بين یول تاپيری
اوخلارین صیجاغلیغی ، داماریمی قوروتدو
صوصوزلوغون قیلیجی سه رت باغریمی چاپیری
یارالارین میزراغی داغیتدی گیزلریمی
آتلاریندا دیرناغی جانیمدان پای قاپیری
داها صونرا حرمله اونو امامین قوجاغیندا ئولدوردو…
امام حسین علیه السلام دوشمان اوردوسو آراسیندا یاپا یالنیز، بدنینین هپ ییری یارا ، قان دا جانینین هر ییرینده ن صو گیبی دام جیلی ردی، هیچ بیر کیمسه ده امامی ئولدورمه غه جرأت ایتمی ردی، بو صیرادا شمر دیدی نه ایچین دور موشسونوز، نه یی بکلیر سینیز…!
ملعون شمرین سوزو بی ته ر – بیتمه ز دوشمان عسکری هریاندان امام حسینین یارالی بدنی نه هجوم ایتدی، کیمی میزراق کیمی قیلیچ کیمیده، اوخ و داش ووردوغجا، امامین مبارک باشینا، کوسکونه چیگنینه آل آیاغینا و بوغازینا. بویله جه امامین مبارک جانینی پارچا پارچا ایتدیلر۔
هر ایکی الینی بوغازیندان فیشقیران قانین التیندا توتدو ، آوجوندا توپلانان قانی با شینا یوزونه آغ صاقالیناسور تدو و بویوردو:
(بوقانیما به له نمیش حالدا اللها قاووشاجاغام) سعد اوغلو بیریسینه دیدی : (وای اولسون سنه ئه ن آتیندان حسینی راحت ایله)
آو ظالم، حسینین باشینی که سمه غ ايسته دي، اما اونون بدنينه تيتره تمه گيردى گه رى دوندو – صونرادان، بیر روایته گوره شمر و آیری روایته گوره ده، سنان بن انس قیلیجینی حسینین بوغازینا دایارکه ن دیدی: آند اولسون اللها سنین باشینی بد نین ده ن ایراجاغام.
و بونودا بیلیره م سن پیغمبرین اوغلوسان، انا بابا طرفینده ن و هر که سته ن شرفلی و غیرتلیسه ن او ملعون صونرادان امامین مبارک باشینی بدنین ده ن آییر دی. او آندا امام حسین باباسی علی نه نه سی زهرا قوجاسی محمدی یادلادی. مبارک باشینی که ستیغلری آندا سانکی باباسی علی باشی اوزه رینده دورموشتو و اونا سانکی بویله دیدی:
دورای بابا چوخ آغلاما
یوره گیمه قان باغلاما
باجيم داغلی اوغلوم داغلی
بو داغلاری سن داغلاما
بدنیمین هپسی یارا
صاقین منی قوجاغلاما
قوی قانیما گونه ش وورسون
گوز یاشینلا چوروغلاما
قایناق : کربلا اولایلاری – یازان : قاضی اوغلو – عربجه مقرم مقتلینده ن سه چمه لر


text:
صفایِ مجلیسِ جانانی، کیم گؤروب، او دئسین!
بلایِ محنتِ هیجرانی، کیم گؤروب، او دئسین!
اینانمرام، منه هر کیم دئییر کی جنّتوار
گؤزیله روضهی رضوانی کیم گؤروب، او دئسین!
منیم گولوم، چیچهگیم، جنّتیم، گؤزهللردیر
بهشتی، حوری و قیلمانی، کیم گؤروب، او دئسین!
کمندِ عشقده، مجنونی گؤرمهیهن، نه بیلیر؟
اسیرِ زولف پریشانی، کیم گؤروب، او دئسین!
من آغلادیقجا نیگاریم، گولردی گؤز یاشیما
گولرکن، اول گولِ خندانی، کیم گؤروب، او دئسین!
چمنده هر سحر عشق اهلینین ترانهسی وار
فغان بولبول نالانی کیم گؤروب، او دئسین!
منیمده، واحد، اؤز ایستکلیمین، گؤزهل لیگیدیر!
باهار زمانی، گولوستانی، کیم گؤروب، او دئسین!
شاعر: علی آقا واحد


text:
گل ای عجل! عالمده بوگوندن منه یار اول آرتیق داها قویما یانام اودلاردا سبب سیز
محمد بی ریا
آییل ای کارگر!
آییل ای کارگر!بسدیر گوز آچ بیر خواب غفلتدن جهاندا مرحمت اؤمما بو قانوندان – بو دوولتدن
ایوای اوغول!
هر مزارین اوسته توكوب قانلی گوز یاشی ((ایوای اوغول!)) دئیب چكه رم ناله,آغلارام
آذربایجان مارشی
بیز دونیانین قورخو بیلمز بیر قهرمان ائلیییک آلوولاردان یارانیلمیش آذربایجان ائلیییک
قم چمه عموغلو هله بو میللت آییلماز
قم چمه عموغلو هله بو میللت آییلماز آج لوت قالا داییم،چکه مین ذلت آییلماز مشروطه اوچون تؤکدوله بو شهریده قانلار قانون- ائ اساسی دییه جان وئردی جاوانلار آخیردا یئنه حؤکموران اولدو بیزه خانلار کئچدی باشینا توربا داحی اوممت آییلماز قم چمه عموغلو هله بو میللت آییلماز هر عصریده توش...
ستارخان و مشروطه بایرامی
ولاق آسین یئنه سویله ییم ائللر بو شانلی اولكه نین سعادتیندن
ارك قالاسی افسانه سی
تبریزین ارك قالاسی هیجری تاریخ له ۶/۷نجی ایلده تاج الدین علیشاه وسیله سی ایله تیكیلیب دی.
پوْیه مالار ، آذربایجان قهرمانی
گلیر خاطیریمه گلیر بیر زامان میكائیل آدیندا ایگید بیر اوْغلان
عفو ائدین
ای منیم یازدیقلاریمدان اینجین لر عفو ائدین! حق سؤزهَ ریشخند ائدیب ناحق دئین لر عفو ائدین!
عوصیان
هركیم ده حاققا قارشی اگر اوْلسا احترام حاق سیزلیغین علیهینه ائتسین گره ك قیام


text:
اوغوزتیوی:جاری ایل ایسلام دونیاسینین توریزم پایتاختینین تبریز شهری سئچیلمهسی تصادفی کاراکتر داشیمیر.
قدیم تاریخه مالیک اولان بو شهرده اولدوقجا ماراقلی عابدهلر و مکانلار وار. بونلاردان بیری ده کندووان کندیدیر. ایران ایشغالیندا اولان گونئی آزربایجانین کندووان کندی, تبریز یاخینلیغینداکی سهند داغینین اتیینده یئرلشیر. قایالیقدا یئرلشن کنده کناردان نظر یئتیردیکده اونون آری پته یینه بنزدیی آیدینلاشیر. بو کندین دیگرلریندن فرقی اوندادیر کی، بوراداکی ائولر قایالارین ایچینده یئرلشیر. طبیعی اولاراق یارانان اویوقلار سونرادان ائو کیمی دوزلدیلیب.
۷-جی عصرده مغوللارین آزربایجانا هوجومو زامانی اینسانلار قاچیب سهند داغینین اته یینده گیزلنیبلر. سونرالار اینسانلار بورانین تهلوکهسیز اولدوغونو گؤرهرک دایمی مسکن سالیبلار. حاضردا کندین ۱۰۰۰ نفردن آرتیق اهالیسی وار. توریستلر اوچون ماراقلی مکان اولان کندووان کندینده ۵ اولدوزلو اوتل ده اینشا ائدیلیب. اوتل ده قایانین ایچیندهدیر. لاکین معاصر آوادانلیقلارلا تجهیز ائدیلیب.
داشلارین آراسیندا تیکیلمیش ائولر کنده اؤزونه مخصوص گؤزللیک وئریر. کندین یاخینلیغینا یئردن چیخان مینرال سو بؤیرک خسته لییندن اذیت چکهنلرین معالیجهسینده ایستیفاده ائدیلیر.
دونیادا اوچ بئله کند مؤوجوددور. اونلاردان بیری تورکییهدهکی کاپادوکییا، دیگری ایسه آمریکاداکی داکوتادیر.
This slideshow requires JavaScript.


text:
اندیشه نو یایین ائوینده، سیمتری جئیده ساوالیلارین ییغینجاغی اولاجاغینی ائشیتدیم. ییغینجاق پاییزدان اون یئتدی گون گئدن ایدی، یانی ائشیتدیگیم گونون صاباحی(بو گونون دونهنی). ائشیدندن اورا گئدهجهییمی بیلیردیم. چرشمبه گونو، ساعات 4-ده اورا یئتیشدیگیمده، کولتورسارایین(فرهنگسرا) قاپیسیندا، برنامهنی دولاندیرانلاردان بیری اولسایدی دا من تانیمادیم. اونون اوچون، بیر-ایکی کیمسهدن سوروشدوم بیلن اولمادی. پیللهلر ایله بیرینجی قاتا چیخیب، آچیق قاپی اوتاقلارین بیرینده بیر خانیم، فیرلاندیغیمی گؤرهرک، برنامهنین اوچونجو قاتدا گئچیریلدیگینی دئدی. لیفت ایله اوچونجو قاتا چیخدیم، سالونون قاپیسیندا ایکی-اوچ اورتا یاشلی آقا دورموشدولار. گَلنلری قارشیلاییردیلار. سالونا گیریب اوچونجو ردیفده اوتوردوم. برنامه هله باشلانمامیشدی. من تانیدیقلاریمدان، احمدزاده قارداشلاری اوردایدیلار. نئچه دَیقه اوتوراندان سونرا، موهندیس صرافی، ده گلدی. ساوا بؤلگهسیندن اولان موهندیس امیری ده مجلیسده وارایدی.
برنامه، قوران ایله باشلادی، قاری معرفتا... حاتمی ایدی. موهندیس امیری ساوا آغیزی ایله دانیشیقلاری آپاریردی. امیرینین دئدیگینه گؤره، او گونکو مجلیسی قورماقدا، حاجی سیفینین پایی هر کسدن چوخ ایدی. آپاریجی، آشیق مسیحا... رضایینی، سازی ایله سسینی دیللندیرمک اوچون صحنهیه چاغیردی.
آشیق مسیحا... نین آدی ایله سسینی قاباقجادان ائشیتمیشدیم. آشیق مسیحاللاهی، بالاباندا محمد رضایی، دایرهده ایسه محمد افتخاری یولبیرلیک ائلهییردیلر. ساز کؤهلنهنه، سس سیستیمی دوزَلنه، آشیق مسیحا... خوش گلدین ائلهییب دانیشیردی. دئدیگینه گؤره 50 ایل ایدی، سازی ایله، ساوا بؤلگهسی ایله قونشو بؤلگهلرده تؤرنلری یولا سالیردی. دئییردی: "آشیق ایستر توی اولسون دویون اولسون، گئتسین تویا دویونه". دانیشاندا دا سسینین نه قدر گوجلو اولدوغو اوزه چیخیردی. رحمتلیک آشیق آسلاندا(تانینمیش خویلو آشیق) او سسی ائشیتمیشدیم. سازی سسلندیردیکده ساز اوستاسی اولدوغو دا بللی ایدی. آشیق مسیح هم ساز اوستاسی دیر، هم سؤز اوستاسی. شئعرلری تیلیمخاندان سئچمیشدی. 12 ایمام حاققیندا اوخودو. آشیغین سسینده بیر یانیقلیق وار ایدی. سانکی آشییق هاواسیندان موغاما آخیب، نوحه هاواسینا دَییشیردی. بالابانین، بو دَییشمهده پایی چوخ ایدی. قاوال، بوتونلوکله نوحه هاواسینا دؤنوشمهیین قاباغین آلیردی.
آشیق مسیحا..دان سونرا تانینمیش خلج آراشدیریجیسی "علیاصغر جمراسی" دانیشیق اوچونو سئنه چیخدی. جمراسی، مجلیسده اوتورانلار، خلج تورکجهسی ایله تانیش اولسونلار دئیه، مولوینین بیر شئعرینی خلج تورکجهسینه چئویرمیشدی. جمراسی، خلج تورکجهسی حاققیندا آچیقلاما وئردی.
دؤحدور خسرو امیرحسینی، سونراکی دانیشان ایدی. فارسجا دانیشیردی، ندنینی ده اوردا اوتورانلارین چوخونون خرقان، نوبران، قاراغان، زرند، ساوالی اولدوقلارینا گؤره، تورکونو یاخشی بیلمهدیکلری ایدی. آنجاق نظره گلیردی، ایکینجی نسل ایله اوچونجو نسلی هدف آلاراق ائله دانیشیردی. فارسلار ایله بیرگه یاشایان بؤلگهلرین اورتاق سورونلاری ایدی، سایین امیر حسینی نین دئدیکلری. کیتاب ایله کیتاب اوخوماق حاققیندا اؤزو یازدیغی بیر مقالهنی اوخودو. مقالهده، ساوا بؤلگهسینین سینیرلارینا ایشاره ائدیریدی، رسمی بؤلمهلره باخمایاراق، آجیچایدان(رودخانه شور) یانی تئهرانین گونئیی روباطکریمدن باشلانیب، سلفچقانا قدر، جعفرآباددان آوهیه قدر، قاراغاندان نوورانا قدر ساوا بؤلگهسینین ایچینده یئرلهشیر. او بؤلگهده شیعهنین بیرینجی یئری آوه، فاطیمیلرین بؤلگهلری، مزدکین بؤلگهسی، 400 اسگی آبیده(باستان اثری)، ساوا گؤلو، یئرلَشیر. بیر چوخ تانینمیش آدام او جوملهدن سلمان ساووجی، تیلیمخان، عندلیب، پیرحیدر، پیرمراد، قدسی، چمران بو بؤلگهدن اولدوقلارینی بیلدیردی. امیر حسینی نئچه کیتابین یازاری ایدی.
سونراکی سئنه چیخان، بوئینزهرادان قوجامان شاعیر، درویش بهروان ایدی. ایلک شئعری ایکی نفری خاطیرلاماق اوچون ایدی( شهریار ایله آذرشهر یا آتش تخلصو ایله تانینمیش بیر شاعیر حاققیندا). اصلی شعری ده، قوربان حاققندا، اسماعیل ایله ایسحاق، سارا ایله هجر حاققیندایدی.
محمد زرگر، باشقا بیر شاعیر ایدی. تورکجه شعری یانیندا اولمادیغینا گؤره، فارسجا شعر اوخودو. تورکونو چوخ گؤزل دانیشیردی.
معرفتا... حاتمی، باشقا شاعیر ایدی. دانیشغی ایله شعری ایکیسی ده فارسجا ایدی. شعری، مذهبی بیر شعر ایدی.
باباخانی، سونراکی دانیشان ایدی. بیر نوتون اوزوندن فارسجا دانیشیردی. بؤلگهنین گلیشمهیی اوچون، بوتون بؤلگهده اولانلارین بیرلشمهییندن سؤز آپاریردی. دئدیگینه گؤره بو مراسیم تیلیمخانین قبرینین اوستونده اولمالی ایدی. اونا گؤره ده اؤزو دئمیشکن "به زبان محلی"تیلیمخانین حاققیندا بیر شعر اوخودو. شعرینده خستهقاسیمدان دا آد چکدی. باباخانی موسَللَوا (müsəlləva) کندیندن ایدی. امیری بَیین دئدیگینه گؤره، تیلیمخان نئچه واقت او کندده یاشامیشدیر.
آشیق نصرتا... زرگر، سونراکی صحنهیه چیخان ایدی. او سازی، یئرده اوتوراراق دیزینین اوستونده چالیردی. دئدیگینه گؤره ازبرلَدیگی شعرلرین چوخو، تیلیمخاندان ایدی. ائلیاتی هاواسیندا، تیلیم خاندان بیر پارچا اوخودو. او رحتلیک علی کمالی ایله پروفسور ذهتابی-دن ده آد آپاردی. دئدیگینه گؤره اونلارین ساوا منطقهسینین فرهنگینین گلیشمهسینده پایلاری چوخ ایدی. او زرگر اولدوغو اوچون زرگری دیلی حاققیندا دا بیر آچیقلاما وئردی. او نون دئدییینه گؤره، زرگری دیلینده مصدر، 6 زامان حالتی، مذکر ایله مؤنثین اکلری واردیر. زرگر دیلینه آچیقلاما گتیردیکدن سونرا، بیر پارچا زرگر دیلیندن سازی ایله اوخودو. سونرا اونو تورکجهیه چئویردی. زرگر دیلیندن بیر شئی باش تاپمادیم. تات ایله، کوردو، لوری، گیلکی دانیشدیقدا یاخشی باشا دوشرم، آنجاق زرگر دیلیندن هئچ نه باشا دوشمه-دیم. او آشیق بالاخان، شاعیر زینالعابدین جعفرینین دونیاسین دَییشمهیینه ایشاره ائلهدی.
تیلیمخانلی تخلصو ایله تانینان احمدزاده، هئشتهرینین تیلیمخان کندیندن اولدوغونو وورغولادی. دئدیگینه گؤره تیلیمخان آذربایجانین بیر نئچه یئرینده کند آدی دیر. احمدزاده دئدی، تیلیمخان ساوا بؤلگهسینده تانینسایدی دا آذربایجانین باشقا بؤلگهلریندن تانینمیردی. رحمتلیک علی کمالینین اونون تانینماغیندا بؤیوک نقش اولدوغونو بیلدیردی. سونوندا تیلیمخاندان بیر شعر ایله سؤزونو بیتیردی.
"شهاب کیهان" آدلی فارسجا اوخویان بیری، ساوانین فارسلاریندان صحنهیه چیخیب.، ساوایا قوشدوغو موزیکدن موزیکسیز بیر پارچا اوخودو. اونون آفیشلریندن بیر نئچهسینی سالونون ایچینه یاپیشدیرمیشدلار.
موهندیس امیری، آشیق مسیحاللاهین اوزاق یولدان گلدیگینه توخوناراق، او مجلیسه گلمک اوچون قوروهده بیر تویا گئتمهییب، تیلیمخان عئشقینه اورا گلدییینی وورغولادی. آشیق مسیحا... رضایی، ایکینجی چیخیشیندا مرحوم زینالعابدین جعفریدن سازا گؤره یازدیغی شعری سازلا اوخودو. آشیق مسیحا...، سازین حؤرمتلی اولدوغونون نیشانهسینی، سینهیه آلینماغی بیلهرک چالماغا باشلادی. ایکینجی چیخیشیندا موغاما آخماسی بیرینجییه گؤره چوخ آز ایدی. آشیق مسیحاللاهین سسی، بویودوجو (سحر ائله-ین) سس دیر.
محمد سعادتی، سونراکی شاعیر ایدی، دئدیگینه گؤره تصمیم توتموشدو تورکو شعر اوخویا، آنجاق ایمام زامانی یاد ائلهمک اوچون یازدیغی فارسجا شعری اوخودو.
سونرا موهندس امیری(آپاریجی)، قاراغین بؤیوک شاعیری رحمتلیک حاج اکبر خان رزاقیدن آد چَکَرک، اونون طنز شاعیری ایله مذهبی شاعیر اولدوغونو وورغولادی. او علی کمالیدن بو ریوایتی ائلهدی: " او آذربایجانین کند طنز شعرینده نظیرسیز شاعیردیر". حاج اکبر خان یاخشی خطاط ایمیش. موهندیس امیری رحمتلیک اکبرخانین اوغلانلاریندان بیرینی آتاسیندان بیر شعر اوخوماق اوچون چاغیردی. او دا آتاسینین ایمام حوسئین حاققیندا دئدیگی بیر فارسجا شعری اوخودو.
الیاس امیر حسن، قاراغانین(حوسئین بی حیدری گیلین بؤلگهلری، حوسئین بَیی ده نئچه ایلدن سونرا اوردا گؤردوم) رازاغان شهریندن، گنج بیر یازیچی، وبلاگچی، شاعیر، تورکو غزل اوخودو.
خانم باباخانی، ژورنالیست(روزنامهنگار) و ناشر صحنهیه چاغریلدی. فارسجانی چوخ گؤزل و آخیجی دانیشیردی. او کیتابین نئجه یاییلماق حاققندا دانیشدی. کیتابی یازماق، چاپ ائلهمک، یایماغین بیر-بیرلرینه باغلی اولاراق هره-سینین باشقا ایش اولدوغونو وورغولادی. موهندیس امیری اوندان نئجه کیتابلارین چاپینا کؤمکچی اولا بیلهجهییندن سوروشدو، او دا بیر دیپلومات کیمی سؤز وئرمکدن قاچدی( او دانیشیب قورتولاندان سونرا، مئهدی بَی نعیمی، اونون نئجه آخیجی دانیشیغیندان سؤز آچدی. بیزیم دانیشانلارین ایچینده بو قونودا آخساقلیق اولدوغونو وورغولایاراق، اونلارین دوزَلمه-یینی بیلدیردی.).
سورنا نجفی، اؤز ایستهیی ایله سئنه چیخدی. "سرزمین گمشده مزدک" حاقدا بیر کیتاب یازدیغینی بیلدیردی. او ایکینجی کیتابی یازماق اوچون، اوردا اوتورانلاردان یاردیم ایستهدی. اونون چیخیشی دا فارسجا ایدی.
نوروز احمدزاده، سئنه چیخدیقدا، برنامهنین هاواسینی دَییشسین دئیه، آغزی ایله گؤزل بیر هاوا چالیب، اوخودو. اونون ایفاسی، هر کسی سسسیز ائلهییب دایانیب قولاق آسدیتدیردیغی قدر گوجلو ایدی. سایین عباد احمدزادهنین صمیمتینی اونون چیخیشیندا گؤزه چارپیردی.
حاج آقا سیفی، تؤرَنی قوران سون دانیشان ایدی. او بیر تورکجه شعر اوخودو. حاج آقا سیفیدن سونرا، دوحدور امیر حسینی بیر داها چیخیب، او برنامه و اوندان سونراکی برنامهلر حاققیندا دانیشدی. او برنامهنین باشلانیشندان دئییلدیگی سؤزلردن نوت گؤتورهرک، هر بیرینه بیر آچیقلاما وئردی. او فارسی دانیشیردی. آنجاق اورتادا "بیری تورکو دانیشساز یاخشی اولار" دئدیکده، دئدی منی ده قورتاردیز، سؤزونو تورکو دانیشیق ایله قورتاردی.
سالونون ائشیگینده بیر کیتاب سرگیسی وار ایدی. ساوا بؤلگهسیندن اولان کیتابلار ساتیشا قویولموشدو. هر برنامهنین سونونا تای اوردا دا فوتولار چکیلدی.
عباس نعیمی، 1392/7/18 تهران


text:
عیسی ناصری (پئیغمبر)
عیسی ناصری یوخسا عیسی ماشیح (عیسی مریم اوْغلو)(عبرانیجه:ישוע یشوع، اسکی یونان دیلی: Ἰnσoῦς ایسوس) جیسوس، ایزا. مسیحیلرین پئیغمبری و انجیل (یئنی عهد) کیتابین گتیرین. تانری گؤندرمیشی .ایسلام دینینده اونو اولوالعزم (5 بؤیوک پئیغمبردن) بیلیبلر و چوْخ بؤیوک مقاما صاحبدیر .اونون آنادان اوْلان گۆنو نصرانیلرین ایل باشلانیشی و جشن گونو اولور.عیسی آنادان اوْلان گونو کریسمس آدلانیر و اورتودوکسلار 10 گون ایل باشلانیشدان قاباق عیسی آنادان اوْلان گونون جشن توتور و کاتولیک کلیساسی لر 5 گون قاباق جشن توتور.بیت الحم شهرینده ناصیره بؤلومونده فیلیسطین اؤلکه سینده دونیایه گوز آچدی.اونون آناسی مریم تاری ایستکینه اونو آتاسیز دونیایه گتیردی.
ایچیندهکیلر
عیسی آدی[دَییشدیر]
عیسی یهودیلر ایچینده معمول بیر آددیر و اونو عیسی ناصری آدلاندیردیلار.ناصیره بؤلومنده اولماقینا گوره اونو ناصری یا نصرانی بیلدیبلر.
عیسی، یسّوع، یوشع، یهوشع و یهوشوع
انجیلده ماشیحا یا مسیح 50 دفعه یسسوع ماشیح 100 دفعه و ماشیح 300 دفعه گلیب.[۱]
عیسی یانی تاری یاردیم ائدر یوخسا سون ایللر تاری نجات وئرر
عائیلهسی[دَییشدیر]
ایسلامدا[دَییشدیر]
پانویس[دَییشدیر]
- ↑ قاموس کتاب مقدس، مستر هاکْس


text:
دونئتسک و لوقاننسکدا بو گون ده قارشیدورما یاشانیب.
آخار. آذ خبر وئریر کی، اوکراینا قرارگاه رهبرلیگی سلاحلی قوهلرین مؤقعلرینین آتش آتلیندا ساخلانیلدیغینی بیلدیریب.
آتیشما زامانی آودیوکادا الکتریک انرژیسی ده کسیلیب. ترورچو قروپلارین تانکلاردان، ۱۲۰ و ۸۲ میللیمترلیک میناآتان، قومبارااتان و دیگر ایریچاپلی سلاحلاردان دفعهلرله اوکراینا اوردوسونا ضربهلر ائندیریلدیی وورغولانیب.
قارشیدورما زامانی اوکراینا اوردوسونون بیر حربچیسی یارالانیب.
قید ائدک کی، بیر آز اؤنجه دونباس سئپاراتچیلارینین اوپراتیو کوماندانلیغینین ریس معاوینی ائدوارد باسورین اوکراینا اوردوسونون بوتون جبهه بویو هوجوما کئچمهیه حاضیرلاشدیغی بارهده معلومات یاییب.


text:
اکینچیلیک اینشالله، ماشالله دئمک پئشهسی دیر!
آخ قادان دوشسون منی چکمهینلرین گؤزونه، ایندی دولو یاغدیرماق واختیدیر؟ grin ifade simgesi
کرمینه قوربان اولدوغوم ائله گورولدهییر سانکی یازین قیرخ بئشیدیر! به بو باغیشلایان و مئهریبان تانری ندن یازیق ایشچیلری، ایندیهدک گئجهلری چؤلده یاتانلاری، مین بیر چتینلییه قاتلاشاراق یئر یوردو سویارانلاری، یایین ایستیسینی جانلارینا قنیم ائدیب یئنه چالیشمادان دورمایانلاری، اؤنجهدن آغاج اوسته اولان حاصیللارینی گون خرجلری چیخسین دئیه ساتانلاری و ...لری ندن گؤرمور باااا؟


text:
مری ولستونکرافت
یوْللاندیرما صفحهسی
مسیزپرین دَییشیب:
مری ولستونکرافت (اینگیلیسجه: Mary Wollstonecraft) یازیچی - ۲۷ آوریل ۱۷۵۹ تاریخیندا دۆنیایا گؤز آچیب. ۳۸ ایل عومر ائلهییب و ۱۰ سپتامبر ۱۷۹۷ میلادی تاریخیندا وفات ائدیب.
بیرده باخ[دَییشدیر]
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Mary Wollstonecraft»، مقالهسیندن گؤتورولوبدور. (۲۲ آقوست ۲۰۱۷ تاریخینده یوْخلانیلیبدیر).
ائشیک باغلانتیلار[دَییشدیر]
قارداش پروژهلرده مری ولستونکرافت گؤره داها آرتیق بیلگیلر تاپابیلرسینیز.


text:
اوستومه داغ یئریدی…
رحیم خیاوی
خییو شهرلیسی و یاخود خییو شهرینه گلمیش اولسانیز، یقین کی دفهلرله آسیلی کؤرپونون اوستوندن اولماسادا، آلتیندان گؤز اوخشایان باغلاری، داغلاری گزیب، گؤروبسونوز.
آسیلی کؤرپو، گیردولی داغینا، ائلهجهده اونون اوستونده ساوالانین اتکلرینده اولان باشقا داغلارا یول آچیر. من گیردولی داغینین اطرافینداکی داغلاری و اونون یان- یؤرهسیندهکی یایلاقلاری، بولاقلاری، ایستر یای، یاز، ایسترسه قیشین قارلی، قیرولی گونلرینده ده، یوزلر دفه گزیب دولانمیشام.
آسیلی کؤرپونون آلتینداکی قورخونج و گؤز قاماشدیران درهده، ایل بویو، گؤم گوی، گؤز یاشی تک سویو اولان خییو چایی آخار. بو چای بوللو چیچکلی ساوالانین دؤشلریندهکی یایلاقلاردان قیدالانیب، یام یاشیل یاماجلارین قوخوسونو داشییاراق، شهرین قیراغیندان گئچیب و نهایت قاراسویا قاریشیب، آرازلا قول بویون اولور.
بورادا مئیوه باغلاری بیر بیرینین قوینونا ائله سیغینیبدیرلار کی، آسیلی کؤرپونون هوندورلوگوندن سیخ مئشه کیمیگؤرونرلر. منایسه بو داغلارین اتهگینده بویا، باشا چاتمیشام. بو باغلارین، داغلارین هر بیر کونجونده آجیلی، شیرینلی خاطیرهلریم اولوب…
بیر یاز گونونون تراوتینده گوندهلیک ایشیم اولاراق، خییو چایی کنارینداکی باغلارین آراسیندا اولان جیغیردا گئدیردیم؛ مقصدیم گیردولی داغینین زیروهسی ایدی. طبیعتین گؤزللیکلری ایچیمده خوش دویغولار اویادیردی. یولون آشاغی الینده، نئچه گنج اوغلان وولیبال اویناییردیلار…
بیر آن گؤزوم قارانلیغا گئتدی؛ باشیم فیرلاندی. ایلاهی نه گؤرورم…….!!؟. گوزلریمه اینانمیردیم؛ بلکه ده اینانماغا اینجاریم یوخ ایدی. گنج بیر اوغلان اؤزونو گیردهکان آغاجیندان آسمیشدی!. یئره اوتوردوم؛ ایکی الیمله باشیمیتوتدوم. گؤزومده گنجین آغاجدان آسیلی قالمیش اوجا بوی هئیکلی جانلاندی. ایختیارسیزجاسینا، آیاغا قالخیب، اونا طرف یاواش- یاواش یورودوم. توپ اوینایان اوشاقلار و قونشو باغچیلار داهامیسی گلمیشدی.های- کویدن قولاق توتولوردو.
– آی بالا قاچین پولیسه خبر وئرین!
– بس آتاسینا؟
– منده او اورهک یوخدو آتاسینا خبر وئرم!،
بو دانیشیقلاری تکجه ائشیدیردیم؛ کیملرین طرفیندن دئیییلدیکلرینی اصلا بیلمیردیم. سانیردیم سسلر قولاغیما چوخ اوزاقلاردان گلیر. بوغولوردوم ایچیمده؛ داها نه اولدوغونو بیلمیردیم…..
***
«رضا» بیزیم یاخین قونشو اوشاقلاریندان ایدی. اورهگی جوشغون، اوجا بوی، شووهرک و داغ سئور بیر گنج ایدی. دئمک آدلیم داغچیلاردان ایدی. اونون ائورئست داغینادک گئتمهگینی ده ائشیتمیشدیم.
رضا ایله بیرلیکده گیردولی داغینا قالخیردیق؛ بیرینجی تپهده دینجهلک دئیه اوتوردوق. بو اوجا یئردن، خییو شهرینین هر بیر طرفی گؤزل گؤرونوردو؛ خییاوانلار و ائولرین بیر-بیرلرینه سیخ سؤیکنیلمهسی گوزومون اؤنونده بیر رئال تابلونو جانلاندیریردی. رضا دیللندی:
– چوخ ایستهییردیم اؤزومو آسیلی کؤرپودن آسام.
– نه اوچون؟! بس آتان، آنان، سئوگیلین؟
– منجه سئوگیلیم داها ایچیمده بوغولوب، داها ایچیمییئین قادانی هئچ کیمسهیه آچماق ایستهمیرم؛ دردلریم اؤزوم اوچون عزیزدیر، اؤزوم ده چکمهلییم.
رضا ائله دردلی، کدرلی دانیشیردی، قهر ایچینده بوغولان کیمیگؤرونوردو.
– منیم هئیکلیم آنجاق آسیلی کؤرپودن آسیلمالیدی؛ سئوگیلیم ایله بیرلیکده.
رضانین سسی داها جالاق اولموشدو …
– ایللر بویی ایلقاریمیزلا یاشادیق، آمما چیرکین خیانتله قارشیلاندیم.
رضایا سئوگیلیسی طرفیندن خیانت اولدوغونو ظن ائدیردیم، آمما نئجه اولماغینی بیلمیردیم و او ایسهده دئمیردی. گونون باتار چاغینا آز قالیردی. گیردولی داغینین زیروهسیندن یاواش- یاواش گونون شعالاری ییغیلیردی. جانلی بیر تابلو گؤزومون اونونده جانلانیردی. آسیلی کؤرپونون اوستونده جماعات آددیملاییر، اوشاقلار ایسه اویناییردیلار. رضا بو آندا دولوخسوندو؛ یاش گؤزلرینده لپهلندی؛ باشینی دیزلریمین اوستونه قویوب، اورهکدن هونکورتو ایله آغلادی، منسه اونو باغریما باسارکن، ساچلارینی سیغاللادیم. اورهیینین دؤیونمه سسینی ائشیدیردیم؛ اؤزومله دوغمالاشمیشدی. باشینی قالدیریب، دئدی:
-گؤزلریمه دریندن باخسان، سئوگیلیمیده گؤررسن، من آغلایاندا سئوگیلیم راحاتلاشیر.
من گؤزلریمیگونشین قان چاناغینا بنزهر درینلیکلرینه زیللهمیشدیم. رضا سایخاش -سایخاش دانیشیردی:
– بیز آسیلی کؤرپودن آسیلساق، بوتون عالم ایکی سئوگیلینین بیر- بیرینه چاتمادیغینی بیلهجکدیر. بیز آسیلدیقدا، دونیا وارکن، ابدییته چئوریلهجهییک.
رضانین حالی اولدوقجا آجیناجاقلی ایدی.
– آخی سن بؤیله جینایت تؤرتمکدن قورخمورسان؟ بو ایش ایکی اینسان حاقیندا بیر جینایتدی. اینسان دا هئچ اؤزونو آسارمی؟
جواب وئریر:
– یوخ، یالنیز یوخ، منجه بو ایش سئوگیلیمله بیرلیکده ابدی یاشاماقدی.
رضانین باخیشلارینداکی ووقار، اونون سیرلی اولدوغونو گؤستریردی، آمما من سیرلرین اوستونونون آچیلماسینی ایستهمیردیم. من رضانین سیرلی اولماسینی سئویردیم.
گونون شعالاری باتییا ساری ساللانیردی؛هاوا قارانلیغا چئوریلمهدیدی. رضا ایله گیردولی داغین ائنرکن، اونون تهلوکهلی بیر اویونا آیاق باسما احتمالی منی سارسیلدیردی.
***
میردهشیرخانادا رضانین جنازهسی یویولان زامان، اونون دوستلاری، داغچی یولداشلارینین اللری قوینوندا هؤنکور- هؤنگور آغلاملاری ایله برابر گنج قیزلار دا آغلاشیردیلار. اونلار گؤز یاشلارینی گیزلهدیر، آغلادیقجا ایچلرینی چکیردیلر. رضانین آناسینین تورپاغی باشینا سووورارکن «بالا وای» نالهسی، کیشیلرین دیزلرینی تیترهدیردی. او اورهک یاندیریجی اوخشامالار اوخویوردو؛ اینجارسیزلیقدان سسی گئت- گئده سیزیلتییا چئوریلیردی.
یوسوفلا صمد منیمله یاناشی دووارین دیبینده دورموشدولار. درین فیکره دالمیش صمد دئییر:
– هئچ اینانمالی دئییل! یازیق آتاسی، آناسی، اونلارین بئلی سیندی. قیز بیرینه گئدیب کئفین چکهجک. تانرینین ایشینه بیر باخ؟!
یوسوف ائله صؤحبت ائلهییر، سانکی اؤلو مجلیسینه گلمهییب:
– – نئچه آی اؤنجه ایکی گنج اوغلان دا اؤزلرینی ائله بو خییو چاییندا آسمیشدی. بیر گنج قادین دا سیچان داواسی ایله جانینا قصد ائتمیشدی. گورونورکی سئودالانماق سؤزو وار آرادا.
من کؤورلمیشدیم. اورهییم سیخیلیردی. پوزغون بیر حالدا دئدیم:
– آنجاقهامیسی سئودالانماق دئییل. ایشسیزلیک، احتیاج، تحقیر، آغیر و دؤزولمز معیشت شرایطی ده بونلارین ایچینده گؤرونور.
بونلارا باخمایاراق صمد یوسوفا اوز توتوب دئدی:
– اولار یاواشجانا بیر یانیغلی بایاتی اوخویاسان؟
یوسوفون حزین سسیله رضانین جنازهسی یویولوب، آغ کؤینهیه گئیدیریلیب، یولداشلارینین اللرینده تورپاغا تاپشیریلدی. آتاسینین ایستهگینه گؤره، رضانین «داغ یاتاجاغی» اونون قبر ائوینده اوستونه چکیلدی. ایندی تورپاق داها گؤزللشمیشدی، رضانین آتاسی دیزی اوسته چؤکوب، اوزونو تورپاق اوزهرینه قویموش و تورپاق ایسه اونون دالغین روحونو دینجلدیردی.
یوسوفون حزین بایاتی سسینی اطرافداکیلاردا ائشیدیردی. بو سس سانکی سیخیلان اورهکلره، سرین مئه کیمیالهنیردی:
عزیزیم داغ یئریدی
مسکنین داغ یئریدی
گوردوم کی اوردا یوخسان
اوستومه داغ یئریدی.
***
پاییزین بوغولان گونلر ایدی، خییو چایی سولغون بیر حالا چئوریلمیشدی. یولو بوتونلوکله خزل دوتموشدو. آرا بیر قیزارمیش، بوزارمیش خزل آغاجلاردان دوشوردو. من ایسه یول قیراغیندا کی آسیلی کؤرپونون آلتیندا، قهوهخانادا اوتورموشدوم. یانیلی سیگارئت بارماقلاریمین آراسیندا بوتونلوکله کوله چئوریلمیشدی. آغیر بیر فیکره دالمیشدیم. باشیمیقالدیردیقدا گؤزلریم اونون گؤزلرینه ساتاشدی. رضانین آتاسی دوز قنشریمده اوتورموشدو. منی گؤردوکده یئریندن قالخیب، منیمله یاناشی اوتوردو. بو آدام ایکی آی بوندان اؤنجه گؤردویوم آدام دئییلدی. اینانیلماز درجهده دهییشیلمیشدی. اینانمادیم. ساچلاری آغ آپباغ آغارمیشدی؛ پوزغون احوالدا ایدی؛ اورهکدن درین آه چکیب، شاشقین بیر حالدا اوزون منه توتوب دئدی:
– ایستهییرم اوشاقلارین الیندن یاپیشیب، بو شهردن گئدم.
– گئدهسن؟!هارا گئدهسن؟
– هئچ اؤزوم ده بیلمیرمهارا! آنجاق ایستهییرم داها بو شهرده قالمییام.
– هر یئرده بیز اؤلولریمیزی تورپاغا قویموشوق، او تورپاق بیزه دوغمادیر. رضانی خییو تورپاغی آلیب باغرینا، گئتمهملیسن! هر بیر زاد اوز یئرین تاپاجاق، بیر آز زامان ایستیر!
– گئتمهیه اوشاقلار دا راضیلاشمیر، آمما اورهییم هئچ بیر ایشه قیزمیر!
بارماقلاریمین آراسیندا سیگارئت سؤنموشدو. رضانین آتاسینین نه زامان کؤلگه کیمیسوزولوب گئتمهسینی هئج دویمامیشدیم.


text:
جوفت منیم...!
بوگون ایرانین برتر فوتبال لیگینده تبریزین تیم لری اوینادیلار.
تراختور تیمی تبریزده تهرانین نفت تیمینن اوینادی و شهرداری تیمی ده كرج ده سایپا تیمینه قوناقیدی.
تبریزده 30 مینه یاخین تاماشی چی واریدی. بو تاماشاچیلار تراختور تیمین، توركیه نین بشیكتاش تیمینین تاماشاچیلارینا تای تشویق ائدیردیلر. بو اویوندا تراختور تیمی 23- مونجی دیقه ده كرار جاسم محمد ویران گولونان قاباغا توشدی ( پنالتی ). 45 – مینجی دیقه ده علی علیزاده بیر آیری گول ووردی. ایكینجی نیمه ده بیر آیری پنالتی توشدی كی اونو دا پیمئنتا ووردی آمما نفت تیمینین گولری توتدی. بوننان نئچه دیقه سورا و 73 – مونجی دیقه ده رسول خطیبی تراختورون اوچونجی گولونو ووردی. 86 – مینجی دیقه ده تراختور بیر گول یئدی. بو اویون 3-1 گوتولدی.
آمما شهرداری تیمی كرج ده 200 نفر تورك تاماشاچی نین حیمایتی ایله سایپا تیمینی اوتدی. بو اویونون تكجه گولینی میثم بائو، 70 – مینجی دیقه ده ووردی.
بو هفته دن سونرا تراختور تیمی جدولده 6 و شهرداری تیمی ده 17 اولدیلار.


text:
یۆزاوتوزایکینجی درس
"یامسیمالار" (تقلیدى سسلر 2)
یامسیلامالارین قورولوشجا نوعلاری:
1- ساده یامسیلامالار:
ساده یامسیلامالار تکجه بیر سؤزدن عیبارت اولور: کوف، هام، شاپ، قور، گور، پیچ، پوف، خیش، فیس، نیق، زیق، خور، شیر...
2- دۆزهلتمه یامسیلامالار:
دۆزهلتمه یامسیلامالار بیر سؤز، ساده یامسیلاما و بیر سؤزدۆزهلدیجى شکیلچیدن دۆزهلیر: مهله، پارتلا، فیشقیریق، تاپدالا، فیسیلتى، شیریلتى، خیریلدا، زیریلدا، نریلده، پیچیلتى، خیریلتى، زیریلتى، گورولتو، نریلتى، هنیرتى...
*دۆزهلتمه یامسیلامالارین نوعلارى:
دۆزهلتمه یامسیلامالارین بیر نئچه چئشیدى واردیر کى، آشاغیداکیلاردان عیبارتدیر:
الف. "ایلتی 4" شکیلچیسی ایله دۆزهلیب ایشلهننلر:
اینیلتی، پیچیلتی، خیریلتى، خورولتو، فیسیلتى،...
دیلیمیزین بعضى لهجهلرینده "ایلتى" شکیلچیسی "ایرتى" شکلینده ایشلهنیر، مثلا "هنیرتى" سؤزۆنده اولدوغو کیمى.
ب. دۆزهلتمه یامسیلامالارین بؤیوک بیر حیصهسی "ایلدا 4" شکیلچیسی ایله دۆزهلیر کى، اساسا فعل کیمى ایشلهنیر:
هیققیلدا(ما)، زیققیلدا، پیچیلدا، نریلده، جۆرولده، ...
3- مۆرکب یامسیلامالار:
مۆرکب یامسیلامالار ایکى سؤزدن و اساسا بیر ساده یامسیلامانین تکراریندان دۆزهلیر: شیر-شیر، شاراپ-شوروپ، تاراپ-توروپ، چیغیر-باغیر، شیر تا شیرت، ...
دئدییمیز کیمى، مۆرکب یامسیلامالار اساسا بیر ساده یامسیلامانین تکراریندان یارانیر و بونا گؤره ده، اونلارین آراسیندا تیره (-) قویولور. بو واختا کیمى دیل قایداسى کیتابلاریمیزدا مۆرکب یامسیلامالار مۆرکب ایسیم، یا دا مۆرکب ظرف ساییلیرمیش.
الف. ایسیم حئساب اولموش مۆرکب یامسیلامالارا میثال:
کیبریتى چکدى، اوتاقدا پارتا-پارت (مۆبتدا-ایسیم) قوپدو.
ب. حرکت طرزى ظرفى اولان مۆرکب یامسیلامالارا میثال:
گوپ-گوپ دؤیونوب، داریلدى باغریم. (نئجه دؤیونوب؟)


text:
والایراد علی دلالة الصحیحة بالاجمال
محقق اردبیلینین بو صحیحه روایته ایكی اعتیراضی وار: بو روایت خولاصه و موجملدیر: هاردان بیلك ایمامین نظرده توتدوغو بو ایكی احتیمالین هانسیدیر: 1. احتیمالی وار بونو نظرده توتا: دونیادا جزافلا ساتیلان شئیلرده سن اؤلچو آدی گتیردیگینه گؤره اؤلچو ایله آلمالیسان. 2. احتیمالیدا وار عؤرفده و عادتده اؤلچولن شئیلری نظرده توتا.
ایمامین سؤزو عمومی دئییل. ایكینجی اولسا سیز دئیَندیر. آما بیرینجینی نظرده توتورسا سیز دئیَن دئییل.
ایكینجی اعتیراضدا بودور: بو روایت، مشهورون حؤكمونون عكسینی احتیوا ائدیر. مشهور دئییر: ساتیجینی تصدیق ائلهمهلیسن آما بو روایت دئییر اونو تصدیق ائلهمهمهلیسن.
محقق اردبیلینین بو اعتیراضینین ویجههسی یوخدور. چونكی ایمامین بو سؤزونون: « سمیت فیه كیلا» ظاهیری اؤلچو نظرده توتولان شئیلردیر. بو عیبارت بو طعامین عادتاً اؤلچو ایله ساتیلماسینا كینایهدیر.
یوخسا بیزه اعتیراض اولاراق بئله دئییله كی: طعامین «فیلان جور اولماسی (اؤلچو ایله ساتیلسین)» ایله تصویرلنمهسی [احتیرازی تصویرلندیرمه اولوب و] اونون چئشیتلندیرمهسی آنلامیندا اولا (ایكی چئشیت طعام اولا: 1. اؤلچو و چكی ایله ساتیلان. 2. اؤلچو و چكیسیز ساتیلان) بیر حالداكی بیزیم اؤلچوسوز و چكیسیز ساتیلان طعامیمیز یوخدور. ایستیثنا اولماقلا بیچیلمهمیش اكین، اؤلچو و چكی ایله ساتیلماز.
ایكی چئشید طعامین اولمادیغینا گؤره [و تصویرلندیمهنین احتیرازی یوخ بلكه ایضاحی اولدغونا گؤره] بونو نظرده توتماسی چتیندیر. دوشون گینن. (صدالانان قئید یعنی: «یوخسا بیزه اعتیراض اولاراق بئله دئیییله . . .»، احتیرازی قئید اولماغا اساسلانیردی. احتیرازی اولمایاندا دا ایضاحی اولور و بوتون طعاملار بیر چئشیتدیر.)
والإیراد على دلالة الصحیحة بالإجمال، أو باشتمالها على خلاف المشهور من عدم تصدیق البائع، غیر وجیه، لأن الظاهر من قوله: " سمیت فیه كیلا "، أنه یذكر فیه الكیل، فهی كنایة عن كونه مكیلا فی العادة، اللهم إلا أن یقال : إن توصیف الطعام بكونه كذلك - الظاهر فی التنویع، مع أنه لیس من الطعام ما لا یكال ولا یوزن إلا مثل الزرع قائما - یبعد إرادة هذا المعنى، فتأمل.
بؤلوم :
یازار : صمد كامران قراملكي


text:
اوروپا نینگ بحرانی
ییلدیریم بایزید عالی بیلیم یورتی سیاست بیلیم لری فاکولته سی نینگ باشلیغی پروفیسر داکتر قدرت بلبل نینگ تورک تیلیده یازگن مقاله سی نینگ اوزبیک تیلیده گی ترجمه سی
اویلَسنگیز چی, اولکه نگیزده بیش مسیحی یاکه یهودی نینگ یاندیریلیب اولدیریلیشی تقدیرده, دنیا اوشبو وضعیتگه قنده ی عکس العمل کورستگن بولر ایدی؟ (میلادی 2017 نچی ییلی اکتوبر آیی نینگ 2 نچی کونیده فرانسه ده عمدی یانغین حادثه سی عاقبتیده 5 مسلمان یانیب جان بیردی. اوشبو 5 کیشی دن اوچ نفری تورک باله لریدن عبارت ایدی). یاکه اولکه نگیز ده گی کلیسا لر گه هر ییل اونلب هجوم اویوشتیریلسه و اوشبو معبد لر یاندیریلسه چی؟ (میلادی 2015 نچی ییلی نینگ سونگگی اوچ آییده آلمانده مسجد لر گه قره ته 24 مراتبه هجوم اویوشتیریلدی. http://gocvakfi.org/almanyada-cami-saldirilari/ ).
البته که هیچ بیر اولکه ده بونده ی حادثه نینگ یوز بیریشی نینگ آرزو ایتیلیشی ممکن ایمس. بونده ی بیر سئوال نینگ بیریلیشی نینگ اوزی هم انسان نینگ تینچی نی قاچیریب قویه دی. بیراق اولکه نگیزده بونده ی بیر حادثه نینگ یوز بیریشی امنیت سیزلیک, حق و ایرکین لیک لرنینگ اخلالی و فرقلی حیات طرزلری نینگ تهدید آستیده ایکن لیگی اوله راق بهالنتیریلگن بولر ایدی. سیز هم اویه لیشینگیزدن باشینگیز نی کوتره آلمس ایدینگیز. خواطر آلمَنگ. بونده ی حادثه لر سیز نینگ یورتینگیزده ایمس, بلکه اوروپا اولکه لریده یوز بیرماقده. شوباعث, اوشبو حادثه لر نی نه سیز و نه هم دنیا ایشیتمه گن و کورمه گن وضعیتده!
ارزش لر تولید ایتیاتگن بیر اوروپا
اوروپا یقین اوتمیشگه قدر بونده ی بیر وضعیتده ایمس ایدی. اینیقسه 2 نچی دنیا اوروشی نینگ اچچیق تجربه لری بیلن, اوز ارا همکارلیک و اورتاق له شیش گه اهمیت بیریاتگن بیر اوروپا دن عبارت ایدی. خودی منه شوو مثبت مفکوره نینگ اوزی اوروپا بیرلیگی نینگ پیدا بولیشی گه سبب بولدی. اوروپا بیرلیگی هم خودی منه شوو مثبت مفکوره بیلن اوز ایچی و قالیویرسه منطقه ده, فاشیزم و نازیزم کبی ارقچی حرکت لرنینگ یوق ایتیلیشی, دموکراتیک ارزشلر نینگ تشویق ایتیلیشی و انسان حق لری, حقوق نینگ برترلیگی, اجتماعی و اقتصادی ایرکین لیک لرنینگ رواجلنتیریلیشی کبی ساحه لر بوییچه مهم موفقیت لر قولگه کیریتدی. حاضرگی کونده اوشبو ارزش لر نی کونساین قولدن بیریاتگن لیگی گه قره مسدن, اوروپا بیرلیگی نینگ یقین اوتمیش گه قدر خودی منه شوو ارزش لر گه قوشگن حصه سی نی هم ایسدن چیقارمس لیک کیره ک. جورج فریدمن, "اوروپا بحرانی" نامیده گی تحقیقاتی دایره سیده, میلادی 1945 نچی و 1991 نچی ییل لری آره سیده قولگه کیریتیلگن یوتوق لر نینگ, اوروپا نینگ فعالیت لری ایمس, بلکه امریکا قوشمه ایالت لری و روسیه نینگ اوروپا نی تینچ لیککه مجبور قیلیشی بیلن کسب ایتیلگن لیگی نی بیلدیرگن. بیراق, مین بونده ی بیر فکر گه ایگه ایمس من. اوروپا نینگ اوتمیشدن عبرت آلیب جوده یخشی بیر سیاست تعقیب ایتگن لیگی و منطقه گه مثبت تاثیر قالدیرگن لیگی نی هم ایسدن چیقارمس لیک کیره ک.
اوز ایچی گه قملیب قالگن, قورققن و تهدید تولید ایتیاتگن بیر اوروپا
افسوس که حاضرگی کونده بونده ی بیر اوروپا موجود ایمس. کونساین چیت ایللیک لر و مهاجر لر گه قرشی دشمن لیک میزانی نینگ آرتیب باریتگن بیر اوروپا بحث موضوعی ایندی. فاشیست و نازیست حزب لر کونساین رای میزانی نی آرتیرماقده. ارقچی حزب لر ایندی قدرت گه اورتاق بولیب آلگن وضعیتده. یخشی نیتلی رهبر لر کونساین کمییب باررایکن, هدفی انیق بولمه گن باشلیق لر نینگ سانی ایسه آرتیب بارماقده. فرقلی حیات طرزی گه ایگه کیشی لر و اولرنینگ عبادتگاه لری گه قرشی اویوشتیریلیاتگن هجوم لرنینگ حتی خبر لری نینگ هم ترقه تیلمیاتگن لیگی کوزگه تشلنماقده. آلیب باریلگن تحقیقات لر, مهاجر لرنینگ کونساین اوزلری نینگ چیتلنگن لیک لری نی اویلیاتگن لیک لری نی کورستماقده.
سیاسی حزب لر, اولکه نینگ وضعیتی نی یخشی لشتیریش اورنیگه, مهاجر لر گه مخالفت سیاست لری نی کون ترتیبی گه کیلتیرماقده. شونده ی قیلیب خودی منه شونده ی بیر سیاست بیلن قدرت نی قولگه کیریتیش گه انتیلماقده. اطریش مثالیده بولگن لیگی دیک, بیر حزب "اولکه ده هیچ مهاجر بولمه سین" سیاستی بیلن اقتدار گه کیلیش امکانیتی گه ایگه بولماقده. تورکیه بیلن سالشتیریلیشی تقدیرده اطریش نینگ مهاجر تهدیدی نینگ بیر فایز هم ایمس لیگی گه قره گنده, اوروپا نینگ قنچه لیک قورقاق بیر وضعیتگه کیلیب قالگن لیگی نی یققال کوریش ممکن (تورکیه نینگ ده گی 3,5 میلیون مهاجر نینگ بیر فایزی 35 کیشی دن عبارت بوله دی).
حقیقت لر اوز اهمیتی نی قولدن بیرماقده
اولکه لرنینگ ایریم پیت لرده بونده ی قیین چیلیک لر گه دوچ کیلیب قالیش لری ممکن. بونده ی وضعیت لرده یخشی نیتلی رهبر لر نینگ معقول سیاست لر بیلن اوشبو قیین چیلیک لر نینگ ینه ده چقورلشتیریب کیتیشی گه توسیق بولیشی ضروری. باشقه چه قیلیب ایتگنده اوز اولکه لری نی بحراندن قوتقریش لری کیره ک.
بیراق, مهاجر لر, مسلمان لر و تورک لر گه کورسه تیاتگن عکس العمل لری و اولر نی عیبلیاتگن لیک لری گه قره گنده, اوروپا نینگ عقلی نی یوقاتیب قویگن لیگی نی ایسله تیب اوتیشی میز ممکن. تقریباً حقیقت لر و اوزیگه ایشانچی نی قولدن بیریب قویگن بیر اوروپا کوریب تورگن وضعیتده میز. بونده ی بیر وضعیتدن قوتیلیش اوچون آلیب باریاتگن فعالیت لری ییترلیک ایمس دیک کورینماقده.
اوروپا نینگ مسئله بوییچه مهاجر لر نی عیبله مسلیگی کیره ک
اوشبو وضعیت اساساً اوروپا نینگ بحرانیدن عبارت. مهاجر لر, مسلمانلر و تورک لر اوزاق ییل لردن بیری اوروپا ده یشه ماقده. حاضرگی کونده سانی آرتیب کیتگن ایمس. مهاجر لر حیات طرزی نی اونچه لیک اوزگرتگن ایمس البته که. اوروپا, اورتاق ارزش لر گه اهمیت بیرگن پیتده اوشبو جمعیت لر باره سیده مثبت فکر گه ایگه ایکن, حاضرگی کونده اوشبو کیشی لر نی چیتلَیتگن لیگی مسئله نینگ اوروپا نینگ اوزیدن منشا آلیاتگن لیگی نی کورستماقده. بحران نینگ اساسی نینگ, اوروپاده یوز بیریاتگن اقتصادی قیین چیلیک لر, جهانی لشیش نینگ ییترلیک مقیاسده فایده سی نینگ بولمه گن لیگی و اوروپا نینگ اکثریتچی بیر اوتمیش گه ایگه ایمس لیگی دن کیلیب چیقیاتگن لیگی نی ایسله تیب اوتیشی میز ممکن.
اوروپا, ایککینچی دنیا اوروشی آلدی دن هم خودی منه شونده ی بیر بحران گه دوچ کیلیب قالگن ایدی. قیین چیلیک لری سببلی اوز ایچیده گی بحران نی کوره آلمیاتگن اوروپا, اساسی معما نینگ یهودی لر دن عبارت ایکن لیگی نی بیلدیره باشله گن ایدی. فرقلی لیق لر دن قورققن و تهدید میزانی نینگ آرتیب کیتگن لیگی نی بیلدیریاتگن اوروپا, اوز بحرانی بوییچه یهودی لر نی عیبلش نی ترجیح ایتدی. یهودی لر گه قرشی قیلینگن ایش لر آرتیدن اوروپا نینگ ایککینچی دنیا اوروشی بیلن اوزی, منطقه سی و دنیا نی جوده کتته قیین چیلیککه دوچ قیلیب قویگن لیگی بحران نینگ یهودی لر بیلن علاقه لی ایمس لیگی نی یققال کورسه تیب بیردی. بیراق, اوروپا نینگ اوز عیبی نی کوره آلمس لیگی دنیا نی کتته قیین چیلیککه دوچ قیلیب قویدی.
حاضرگی کونده هم اوروپا مهاجر لر و مسلمان لر باره سیده بحث ایتیب کیله جگی توغریسیده باش قاتیرماقده. شونده ی قیلیب مسلمان لر و مهاجر لر نینگ ایرکین لیک لری نی چیکلاوچی سیاست آلیب باریلماقده اوروپاده. عینی دمده, اولر نینگ حیات طرز لری و عبادتگاه لری گه قره تیلگن هجوم لر گه اهمیت بیریلمیاتگن لیگی کورینماقده. اوروپا لیک آیدین لر و دولت مقام لری نینگ ینه بیر مرته آلدینگی تاریخی ینگلیشلیق لر نی قیلمس لیک لری اوچون مسئله بیلن علاقه لی حقیقت لر گه اهمیت بیریش لری کیره ک.
اوروپا نینگ اوشبو بحران نی ییچه آلیشی ممکن می؟ اوشبو مسئله نینگ ییچیلیشی اوچون بیرینچی دن بحران گه مهاجر لر, مسلمان لر یاکه تورک لرنینگ سبب بولمه گن لیگی و اوز بحران لریدن عبارت ایکن لیگی نی درک ایتیش لری ضروری. اوروپا نینگ اوز بحرانی نی ییچه آلیشی بوییچه اونچه لیک امیدلی ایمس من. بیراق, اوشبو موضوع نینگ باشقه بیر مقاله آرقه لی بهالنتیریلیشی کیره ک.
ییلدیریم بایزید عالی بیلیم یورتی سیاست بیلیم لری فاکولته سی نینگ باشلیغی پروفیسر داکتر قدرت بلبل نینگ اوشبو خصوصده گی فکر و ملاحظه لری نی حضورینگیز گه تقدیم ایتدیک عزیز دوست لر.


text:
آدولف هیتلئرین ایکینجی دونیا محاربهسینده دوشرگهلرده اسیر اولان مینلرله یهودینین اؤلوم امرینی وئردیی قیرمیزی تلفونو آچیق ساتیشا چیخاریلیب.
آخار. آذ-این ترند-ا ایستینادا معلوماتینا گؤره، اوزرینده هیتلرین آدینین یازیلدیغی تلفونون قیمتی تخمیناً ۴۰۰ مین آورودور.
قیرمیزی تلفون ۱۹۴۵-جی ایلده روس اوردوسوندا خیدمت ائدن رالف راینر آدلی عسگر طرفیندن هیتلرین کؤمورلویوندن تاپیلیب. "سیمنس" مارکالی تلفونون اوزریندهکی قارتال رسمی ایسه هیتلرین آدینی تمثیل ائدیر.
بو تلفون واسطهسیله هیترین هم ده خاین اعلان ائتدیی اؤگی قارداشی گنرال هرمان فگلی بارهده اؤلوم حؤکمونو وئردیی ده دئییلیر.


text:
آذربایجانین بؤیوک شاعیری، اس اس ار ای دؤولت مکافاتی لائورئتی(1984)، میرزا فتحعلی آخوندوو آدینا ادبی مکافاتی لائورئتی (1988)، "ایستیقلال" اوردئنلی بختیار وهابزاده واختی ایله ائولادلارینین روس دیلینده تحصیل آلماسینا شرایط یارادان مامورلارا قارشی "آنا دیلی" آدلی شعر یازیب.
آخار.آذ اؤلکه حدودلاریندان کناردا دا تانینیا خالق شاعیرینین مشهور "آنا دیلی" شعرینی اونون اؤز سسی ایله تقدیم ائدیر.
خاطیرلاداق کی، "گلستان"، "ایکینجی سس"، "ویجدان"، "فریاد"، "هارا گئدیر بو دونیا"، "اؤزوموزو کسن قیلینج" و باشقا اثرلرین مؤلفی اولان بختیار وهابزاده 1925-جی ایلده شکی شهرینده آنادان اولوب، 2009-جو ایل فورالین 13-ده باکی دا وبات ائدیب